Украина хавфли атом рекордларини ўрнатмоқда - 03.02.2022, Sputnik Ўзбекистон\nУкраина хавфли атом рекордларини ўрнатмоқда\nУкраинада энергетика соҳасида чинакам тарихий воқелик юз берди. 03.02.2022, Sputnik Ўзбекистон\n“Энергоатом” атом энергиясини ишлаб чиқарувчи миллий компания (НАЭК) режалаштирилган профилактик таъмирлаш ва ядро ёқилғисининг қайта қўйилишидан сўнг Ровен АЭСдаги тўртинчи энергоблок қайта ишга туширилганини маълум қилди. Шундай қилиб, қўшнимиз тарихида илк бор бир вақтнинг ўзида тўртта станцияда барча ўн бешта атом энергетика блоки ишламоқда.Табиийки, ушбу воқеа Украина медиа майдонида ғалабали ва мардонавор оҳангларда етказилади.Маълум бўлишича, энди “Энергоатом” мамлакатдаги барча электр энергиянинг ярмидан кўпини ишлаб чиқаради ва жорий куз-қиш мавсумида унинг улуши ақл бовар қилмайдиган даражада етмиш фоизгача ошиши мумкин.Тафсилотларни тушунмайдиган ва бундай рақамлардан ҳайратда қолган украиналик оддий одамни бу атом рекорди ҳайратлантириши аниқ. Ва шу билан электр энергиясини этказиб беришга Белоруссия ва Россиядан қарамликдан ниҳоят халос бўлишга қатъий ишонтиришмоқда. Шунинг учун Олий Радада мунтазам равишда муштлашувлар ва Кремль агентларини қидиришга айланиб кетган жанжаллар бўлиб туради.Одатдагидек, Украина ахборот ресурслари давом этаётган жараёнларни ниҳоятда эркин талқин қилмоқда.Бироқ, Украина ядровий столидаги тақсимларни янада тушунарли қилиш учун, аввало, асосий фактларни аниқлаб олсак. Амалиётдан маълумки, кўп инсонлар Украина энергетика секторининг ушбу соҳаси ҳақида жуда кўп нарсани билмайдилар. Кундалик ҳаётда эса кўпинча фактлардан эмас, балки тахминлардан фойдаланадилар.Бизнинг қўшнимизга Совет Иттифоқидан тўртта: Запорож, Ровен, Ғарбий-Украина ва Хмельницк АЭС лари мерос қолган.Айнан улар таркибига ўнлаб энергоблоклар киради, бу ерда Совет техник эчимлари электр станцияси сифатида ишлатилади. Шу жойда аниқлик киритиш керакки, Украина реактор парки социалистик блокнинг бошқа собиқ мамлакатлари билан солиштирганда жуда янги.“Энергоатом” балансида атиги иккита ВВEР-440 реакторлари мавжуд бўлиб, улар ўтган асрнинг 80 йиллари бошида Ровен АЭСида ишга туширилган, шундан сўнг Украинанинг барча ихтисослаштирилган объектлари фақат ишончли ва замонавийроқ ВВEР-1000 билан техник қуролланган эди.Арманистон нима сабабдан атом энергетикасига қайтди?Айтайлик, Украинанинг биринчи атом электр станцияси Чернобил бўлиб, у ерда 70 йилларнинг охирида сувга иссиқлик етгазувчи (РБМК-1000) уран-графит канали реакторлари ишга туширилган, аммо 1986 йил баҳоридаги авариядан кейин қурилиши тўхтатилган.Яна бир янгироқ, РБМК-1500 кейинчалик Литвадаги Игналина атом электр станциясида ишлатилган, аммо 2009 йилда Вилнюс ихтиёрий равишда станциянинг ишини тўхтатишга қарор қилди ва у тўхтатилди. Ҳозир Чернобилга ўхшаш РБМК-1000 типидаги реакторлардан Курск ва Смоленск атом электр станцияларида фойдаланилмоқда.Аммо кўп йиллар давомида содир бўлган бахтсиз ҳодисалар ва конструктив хусусиятлари туфайли ушбу турдаги реакторларни ҳозирги кунда тарқатиш ва кенгайтириш жуда шубҳали.Украинага қайтамиз.У ердаги атом электр станцияларига ўрнатилган қувват 13 гигаваттни ташкил қилади. Мамлакатнинг ўтган йилги энергетика профили маълумотларига кўра, энергия балансининг 27 фоизи атом генерацияси ҳиссасига тўғри келади. Эътиборли ўқувчилар “Энергоатом” компаниясининг баёнотлари билан номувофиқликни дарҳол пайқайдилар, бироқ бу ҳақида кейинроқ тўхталамиз.Ядровий ёқилғи таъминоти мавзусига алоҳида тўхталиб ўтиш керак, чунки энг катта чалкашлик шу ерда кузатилмоқда.2011 йилгача Украина АЭСлари учун ёқилғи йиғмаларининг (ФА) ягона етказиб берувчиси Россиянинг ТВЭЛ компанияси эди. Бироқ, 2008 йилда, биринчи Майдан натижасида ҳокимият тепасига келган Виктор Ющенко даврида, Украина Американинг Westinghouse компанияси билан шартнома имзолади. Бу орқали ядровий ёқилғи етказиб беришни диверсификация қилишни бошлади.2011 йилда Жанубий Украина АЭСдаги реакторлардан бирига илк бор Америка ёқилғи йиғиндиси ўрнатилди, бироқ орадан бир йил ўтгач, бузилишлар туфайли уларнинг ишлаши тўхтатилди. Ғарбда тезликда ривожланаётган сиёсат доирасида сиқилган Украина энергетиклари кўз ёш тўкишди, қийналишди, аммо барибир Россия етказмаларидан бош тортиш йўлларини излашда давом этишди.Қирғизистонда АЭС қуриладиВа ҳатто Westinghouse банкротлиги ҳам тўсиқ бўлолмайдиган йўлни топишди ҳам. Иккинчиси Киевга ядро ёқилғисини ишлаб чиқариш учун лицензия берди ва Украинада ишлаб чиқариш барибир ҳеч қачон йўлга қўйилмаган бўлсада, Америка ёқилғисининг улуши 46%га кўтарилди.Айни пайтда олтита Украина реакторига Швецияда ишлаб чиқарилган иссиқлик чиқарувчи йиғилмалар ўрнатилган. Шу билан Америка ядровий экспанцияси музлаб қолди ва Украина 2020 йилда ортиқча шов-шувсиз Россиянинг ТВЭЛ компанияси билан шартномани 2025 йилгача узайтирди.Сўнгги пайтларда Киев америкаликлардан олдинги лойиҳалардан қолган иккита ташландиқ реакторни сотиб олишни хоҳлаётгани ва Украина ўша Westinghouse кўмаги билан бешта янги энергия блоки қурилишига умид қилаётгани ҳақида хабарлар пайдо бўлди.Аммо ҳар бир реактор Украина бюджетига беш миллиард долларга тушади. Яъни бу Украина ташқи қарзининг тўртдан бир қисми бўлган жами 25 миллиард долларга тушишини ҳисобга олсак, бундай лойиҳаларни фақат чуқур мушоҳадага асосланмаган деб ҳисоблаш мумкин.Ва энди, бизга барча асосий рақамлар тушунарли бўлгандан сўнг, яна қўшнимизнинг энергетик профилига мурожаат қиламиз.Унинг хабар беришича, Украинанинг бутун энергетика тармоғининг ўрнатилган қуввати 55 гигаваттни ташкил этади. Шундан қазиб олинган ёқилғида ишлайдиган иссиқлик электр станциялари 52 фоизни ташкил этади. Юқорида айтиб ўтилган атомдан кейин ва табиий газда ишлайдиган иссиқлик электр станциялари бу рўйхатни тугатади. Камтар улуш саккиз фоизнигина ташкил этади.Ҳолат янада тушунарли бўлиши учун бир қанча рақамларни келтириб ўтамиз.2020 йилда Украинанинг бутун энергетика сектори 149 тераватт-соат электр энергияси ишлаб чиқарган. Агар аҳоли жон бошига энергия истеъмоли статистикаси кўриб чиқилса, табиийки қулаганлиги кўзга ташланади. Агар 1990 йилда мамлакат ҳар бир фуқаросининг эҳтиёжларини (маиший эҳтиёжлар, овқат пишириш, иситиш ва транспорт) комплекс таъминлаш учун йилига 60 минг киловатт-соат сарфланган бўлса, 2019 йилда бу кўрсаткич атиги 21 мингни ташкил этган.Тушуниш керакки, бу ерда шахсий харажатлар ҳақида эмас, балки ҳар бир аҳоли манфаати учун ишлайдиган бутун давлат энергетика комплекси ҳақида сўз кетяпти.Яъни, ўттиз йил давомида саноат ва маиший энергия истеъмоли уч баравар камайганлиги, бу, биринчи навбатда, асосий истеъмолчи сифатида энергияни кўп талаб қилувчи тармоқлар ёпилганидан, иккинчидан эса, аҳоли сонининг кескин камайиб кетганидан далолат беради. Яъни, Украинада ҳозирда расмий статистик маълумотларга кўрсатилганидек 42 миллион инсон яшамайди.Атом энергетикаси "яшил" энергия тоифасига ўтади - Saxo BankБуни электр энергияси ишлаб чиқариш кўрсаткичлари ҳам тасдиқлайди. 1990 йилда Украина ССР энергетика тармоғи мустақил равишда 297, 2019 йилда эса атиги 142 тераватт-соат ишлаб чиқарган. Шу билан бирга, сўнгги йилларда Украина, масалан, чет элга электр энергиясини экспорт қилишда кескин ўсишни кўрсатмади, яъни бизнинг олдимизда яроқсиз бўлган қувватлар турибди.Қандай қилиб атом сектори тўсатдан ишлаб чиқаришнинг ярмини эгаллаб олганини бутун математикада тушуниш учун иссиқлик электр станцияларининг улушини кўриб чиқиш ва Украинада узлуксиз жанжалларга айланган ўтган йилнинг куз фаслини эслаш кифоя.Сентябр ойида мамлакатда кўмир захиралари жуда камлиги ва Украина қиш мавсумига асосий ресурс - кўмирда ишлайдиган иссиқлик ва электр станцияларисиз кириши маълум бўлди. Расмий Киев Қозоғистонда кўмир сотиб олишга уриниб кўрди, Москвани етказиб беришни тўхтатганликда айблади, дарҳол денгиз орқали кўмир импорт қилди, аммо бу ҳалигача ёрдам бергани йўқ. Кўпгина йирик шаҳарларда, масалан, Одессада бўлгани каби, январь ойи кўп соатлик электрда узилишлар билан ўтди.Украина ҳукумати ўжарлик билан сукут сақламоқда, лекин энг оддий мантиқ ҳам шуни кўрсатадики, агар мувозанат тузилмасида атом генерацияси икки баравар кескин кўпайган бўлса, бу иссиқлик қуввати айнан бир хил нисбатда қулаганини англатади. Яъни, бу ўсиш эмас, балки атайлаб паст базага боғланган рақамлар билан манипуляциядир.Иссиқлик генерацияси, яъни турар-жой бинолари ва саноат объектларини иситиш учун иссиқлик ишлаб чиқариш масаласи очиқлигича қолмоқда. Кўмирга асосланган иссиқлик ишлаб чиқаришдаги муваффақиятсизлик ва атомнинг ортиб бораётган улушини ҳисобга олсак, Украина аҳолисини оммавий электр иситишга мажбурий ўтказиш ҳақида гапириш мумкин. Шартли Черниговдаги қиш фасли, Красноярскдаги каби бешафқат эмас. Лекин иситиш ва энергия нархини кўтариш манбаи сифатида электр энергиясида муқобил танловнинг йўқлиги ҳисобга олинса, коммунал тўловлар Незалежная фуқароларини ҳайратда қолдириши аниқ.Мақола якунида сўзга олинган воқеалардан иккинчи Чернобил содир бўлишидан ташвишланиб қолган барчани ишонтириб шуни айтмоқчимиз.Украинанинг барча атом электр станциялари устидан назоратни МАГАТЭ амалга оширади, унинг вакилларини эса сиёсий тарафкашликда ва бир лаҳзалик конъюктура учун хавфсизлик масалаларини менсимасликда айблаш жуда қийин. Агар украиналик атом олимлари мутлақо кутилмаган ҳийла-найранг ишга солмасалар (холис айтишимиз керак, илгари уларда бунақаси ҳеч қачон бўлмаган), унда ҳеч қандай хавфли воқеа бўлмайди.Бироқ Украина фуқароларига бу рекордлардан хурсанд бўлишни эмас, балки шам ғамлаб қўйишни маслаҳат берган бўлардик. Маҳаллий атом электр станциялари- аслида, Киев ҳукуматининг ягона қутқарувчи дастагидир ва улар ҳам технологик ютуқ туфайли эмас, балки умидсизлик туфайли ўз имкониятлари чегарасида жангга ташланган.Атом электр станциялари Украина энергетика мудофаасининг сўнгги чегараси эканлигини ҳисобга олсак, ҳар қандай жиддий бузилиш ҳолатларида, станция атрофидаги ҳудудларда қиш қаҳратони ва зулмат узоқ давом этади Электр иситгичлар, лампочкалар эса розеткада ток бўлмаса умуман ишламайди.\n© Пресс-служба президента Украины / Фотобанкка ўтишРовенская атомная электростанция в Кузнецовске, Украина\nУкраинада энергетика соҳасида чинакам тарихий воқелик юз берди.\n“Энергоатом” атом энергиясини ишлаб чиқарувчи миллий компания (НАЭК) режалаштирилган профилактик таъмирлаш ва ядро ёқилғисининг қайта қўйилишидан сўнг Ровен АЭСдаги тўртинчи энергоблок қайта ишга туширилганини маълум қилди. Шундай қилиб, қўшнимиз тарихида илк бор бир вақтнинг ўзида тўртта станцияда барча ўн бешта атом энергетика блоки ишламоқда.\nТабиийки, ушбу воқеа Украина медиа майдонида ғалабали ва мардонавор оҳангларда етказилади.\nМаълум бўлишича, энди “Энергоатом” мамлакатдаги барча электр энергиянинг ярмидан кўпини ишлаб чиқаради ва жорий куз-қиш мавсумида унинг улуши ақл бовар қилмайдиган даражада етмиш фоизгача ошиши мумкин.\nТафсилотларни тушунмайдиган ва бундай рақамлардан ҳайратда қолган украиналик оддий одамни бу атом рекорди ҳайратлантириши аниқ. Ва шу билан электр энергиясини этказиб беришга Белоруссия ва Россиядан қарамликдан ниҳоят халос бўлишга қатъий ишонтиришмоқда. Шунинг учун Олий Радада мунтазам равишда муштлашувлар ва Кремль агентларини қидиришга айланиб кетган жанжаллар бўлиб туради.\nОдатдагидек, Украина ахборот ресурслари давом этаётган жараёнларни ниҳоятда эркин талқин қилмоқда.\nБироқ, Украина ядровий столидаги тақсимларни янада тушунарли қилиш учун, аввало, асосий фактларни аниқлаб олсак. Амалиётдан маълумки, кўп инсонлар Украина энергетика секторининг ушбу соҳаси ҳақида жуда кўп нарсани билмайдилар. Кундалик ҳаётда эса кўпинча фактлардан эмас, балки тахминлардан фойдаланадилар.\nБизнинг қўшнимизга Совет Иттифоқидан тўртта: Запорож, Ровен, Ғарбий-Украина ва Хмельницк АЭС лари мерос қолган.\nАйнан улар таркибига ўнлаб энергоблоклар киради, бу ерда Совет техник эчимлари электр станцияси сифатида ишлатилади. Шу жойда аниқлик киритиш керакки, Украина реактор парки социалистик блокнинг бошқа собиқ мамлакатлари билан солиштирганда жуда янги.\n“Энергоатом” балансида атиги иккита ВВEР-440 реакторлари мавжуд бўлиб, улар ўтган асрнинг 80 йиллари бошида Ровен АЭСида ишга туширилган, шундан сўнг Украинанинг барча ихтисослаштирилган объектлари фақат ишончли ва замонавийроқ ВВEР-1000 билан техник қуролланган эди.\nАрманистон нима сабабдан атом энергетикасига қайтди?\nАйтайлик, Украинанинг биринчи атом электр станцияси Чернобил бўлиб, у ерда 70 йилларнинг охирида сувга иссиқлик етгазувчи (РБМК-1000) уран-графит канали реакторлари ишга туширилган, аммо 1986 йил баҳоридаги авариядан кейин қурилиши тўхтатилган.\nЯна бир янгироқ, РБМК-1500 кейинчалик Литвадаги Игналина атом электр станциясида ишлатилган, аммо 2009 йилда Вилнюс ихтиёрий равишда станциянинг ишини тўхтатишга қарор қилди ва у тўхтатилди. Ҳозир Чернобилга ўхшаш РБМК-1000 типидаги реакторлардан Курск ва Смоленск атом электр станцияларида фойдаланилмоқда.\nАммо кўп йиллар давомида содир бўлган бахтсиз ҳодисалар ва конструктив хусусиятлари туфайли ушбу турдаги реакторларни ҳозирги кунда тарқатиш ва кенгайтириш жуда шубҳали.\nУ ердаги атом электр станцияларига ўрнатилган қувват 13 гигаваттни ташкил қилади. Мамлакатнинг ўтган йилги энергетика профили маълумотларига кўра, энергия балансининг 27 фоизи атом генерацияси ҳиссасига тўғри келади. Эътиборли ўқувчилар “Энергоатом” компаниясининг баёнотлари билан номувофиқликни дарҳол пайқайдилар, бироқ бу ҳақида кейинроқ тўхталамиз.\nЯдровий ёқилғи таъминоти мавзусига алоҳида тўхталиб ўтиш керак, чунки энг катта чалкашлик шу ерда кузатилмоқда.\n2011 йилгача Украина АЭСлари учун ёқилғи йиғмаларининг (ФА) ягона етказиб берувчиси Россиянинг ТВЭЛ компанияси эди. Бироқ, 2008 йилда, биринчи Майдан натижасида ҳокимият тепасига келган Виктор Ющенко даврида, Украина Американинг Westinghouse компанияси билан шартнома имзолади. Бу орқали ядровий ёқилғи етказиб беришни диверсификация қилишни бошлади.\n2011 йилда Жанубий Украина АЭСдаги реакторлардан бирига илк бор Америка ёқилғи йиғиндиси ўрнатилди, бироқ орадан бир йил ўтгач, бузилишлар туфайли уларнинг ишлаши тўхтатилди. Ғарбда тезликда ривожланаётган сиёсат доирасида сиқилган Украина энергетиклари кўз ёш тўкишди, қийналишди, аммо барибир Россия етказмаларидан бош тортиш йўлларини излашда давом этишди.\nВа ҳатто Westinghouse банкротлиги ҳам тўсиқ бўлолмайдиган йўлни топишди ҳам. Иккинчиси Киевга ядро ёқилғисини ишлаб чиқариш учун лицензия берди ва Украинада ишлаб чиқариш барибир ҳеч қачон йўлга қўйилмаган бўлсада, Америка ёқилғисининг улуши 46%га кўтарилди.\nАйни пайтда олтита Украина реакторига Швецияда ишлаб чиқарилган иссиқлик чиқарувчи йиғилмалар ўрнатилган. Шу билан Америка ядровий экспанцияси музлаб қолди ва Украина 2020 йилда ортиқча шов-шувсиз Россиянинг ТВЭЛ компанияси билан шартномани 2025 йилгача узайтирди.\nСўнгги пайтларда Киев америкаликлардан олдинги лойиҳалардан қолган иккита ташландиқ реакторни сотиб олишни хоҳлаётгани ва Украина ўша Westinghouse кўмаги билан бешта янги энергия блоки қурилишига умид қилаётгани ҳақида хабарлар пайдо бўлди.\nАммо ҳар бир реактор Украина бюджетига беш миллиард долларга тушади. Яъни бу Украина ташқи қарзининг тўртдан бир қисми бўлган жами 25 миллиард долларга тушишини ҳисобга олсак, бундай лойиҳаларни фақат чуқур мушоҳадага асосланмаган деб ҳисоблаш мумкин.\nВа энди, бизга барча асосий рақамлар тушунарли бўлгандан сўнг, яна қўшнимизнинг энергетик профилига мурожаат қиламиз.\nУнинг хабар беришича, Украинанинг бутун энергетика тармоғининг ўрнатилган қуввати 55 гигаваттни ташкил этади. Шундан қазиб олинган ёқилғида ишлайдиган иссиқлик электр станциялари 52 фоизни ташкил этади. Юқорида айтиб ўтилган атомдан кейин ва табиий газда ишлайдиган иссиқлик электр станциялари бу рўйхатни тугатади. Камтар улуш саккиз фоизнигина ташкил этади.\nҲолат янада тушунарли бўлиши учун бир қанча рақамларни келтириб ўтамиз.\n2020 йилда Украинанинг бутун энергетика сектори 149 тераватт-соат электр энергияси ишлаб чиқарган. Агар аҳоли жон бошига энергия истеъмоли статистикаси кўриб чиқилса, табиийки қулаганлиги кўзга ташланади. Агар 1990 йилда мамлакат ҳар бир фуқаросининг эҳтиёжларини (маиший эҳтиёжлар, овқат пишириш, иситиш ва транспорт) комплекс таъминлаш учун йилига 60 минг киловатт-соат сарфланган бўлса, 2019 йилда бу кўрсаткич атиги 21 мингни ташкил этган.\nТушуниш керакки, бу ерда шахсий харажатлар ҳақида эмас, балки ҳар бир аҳоли манфаати учун ишлайдиган бутун давлат энергетика комплекси ҳақида сўз кетяпти.\nЯъни, ўттиз йил давомида саноат ва маиший энергия истеъмоли уч баравар камайганлиги, бу, биринчи навбатда, асосий истеъмолчи сифатида энергияни кўп талаб қилувчи тармоқлар ёпилганидан, иккинчидан эса, аҳоли сонининг кескин камайиб кетганидан далолат беради. Яъни, Украинада ҳозирда расмий статистик маълумотларга кўрсатилганидек 42 миллион инсон яшамайди.\nАтом энергетикаси "яшил" энергия тоифасига ўтади - Saxo Bank\nБуни электр энергияси ишлаб чиқариш кўрсаткичлари ҳам тасдиқлайди. 1990 йилда Украина ССР энергетика тармоғи мустақил равишда 297, 2019 йилда эса атиги 142 тераватт-соат ишлаб чиқарган. Шу билан бирга, сўнгги йилларда Украина, масалан, чет элга электр энергиясини экспорт қилишда кескин ўсишни кўрсатмади, яъни бизнинг олдимизда яроқсиз бўлган қувватлар турибди.\nҚандай қилиб атом сектори тўсатдан ишлаб чиқаришнинг ярмини эгаллаб олганини бутун математикада тушуниш учун иссиқлик электр станцияларининг улушини кўриб чиқиш ва Украинада узлуксиз жанжалларга айланган ўтган йилнинг куз фаслини эслаш кифоя.\nСентябр ойида мамлакатда кўмир захиралари жуда камлиги ва Украина қиш мавсумига асосий ресурс - кўмирда ишлайдиган иссиқлик ва электр станцияларисиз кириши маълум бўлди. Расмий Киев Қозоғистонда кўмир сотиб олишга уриниб кўрди, Москвани етказиб беришни тўхтатганликда айблади, дарҳол денгиз орқали кўмир импорт қилди, аммо бу ҳалигача ёрдам бергани йўқ. Кўпгина йирик шаҳарларда, масалан, Одессада бўлгани каби, январь ойи кўп соатлик электрда узилишлар билан ўтди.\nУкраина ҳукумати ўжарлик билан сукут сақламоқда, лекин энг оддий мантиқ ҳам шуни кўрсатадики, агар мувозанат тузилмасида атом генерацияси икки баравар кескин кўпайган бўлса, бу иссиқлик қуввати айнан бир хил нисбатда қулаганини англатади. Яъни, бу ўсиш эмас, балки атайлаб паст базага боғланган рақамлар билан манипуляциядир.\nИссиқлик генерацияси, яъни турар-жой бинолари ва саноат объектларини иситиш учун иссиқлик ишлаб чиқариш масаласи очиқлигича қолмоқда. Кўмирга асосланган иссиқлик ишлаб чиқаришдаги муваффақиятсизлик ва атомнинг ортиб бораётган улушини ҳисобга олсак, Украина аҳолисини оммавий электр иситишга мажбурий ўтказиш ҳақида гапириш мумкин. Шартли Черниговдаги қиш фасли, Красноярскдаги каби бешафқат эмас. Лекин иситиш ва энергия нархини кўтариш манбаи сифатида электр энергиясида муқобил танловнинг йўқлиги ҳисобга олинса, коммунал тўловлар Незалежная фуқароларини ҳайратда қолдириши аниқ.\nМақола якунида сўзга олинган воқеалардан иккинчи Чернобил содир бўлишидан ташвишланиб қолган барчани ишонтириб шуни айтмоқчимиз.\nУкраинанинг барча атом электр станциялари устидан назоратни МАГАТЭ амалга оширади, унинг вакилларини эса сиёсий тарафкашликда ва бир лаҳзалик конъюктура учун хавфсизлик масалаларини менсимасликда айблаш жуда қийин. Агар украиналик атом олимлари мутлақо кутилмаган ҳийла-найранг ишга солмасалар (холис айтишимиз керак, илгари уларда бунақаси ҳеч қачон бўлмаган), унда ҳеч қандай хавфли воқеа бўлмайди.\nБироқ Украина фуқароларига бу рекордлардан хурсанд бўлишни эмас, балки шам ғамлаб қўйишни маслаҳат берган бўлардик. Маҳаллий атом электр станциялари- аслида, Киев ҳукуматининг ягона қутқарувчи дастагидир ва улар ҳам технологик ютуқ туфайли эмас, балки умидсизлик туфайли ўз имкониятлари чегарасида жангга ташланган.\nАтом электр станциялари Украина энергетика мудофаасининг сўнгги чегараси эканлигини ҳисобга олсак, ҳар қандай жиддий бузилиш ҳолатларида, станция атрофидаги ҳудудларда қиш қаҳратони ва зулмат узоқ давом этади Электр иситгичлар, лампочкалар эса розеткада ток бўлмаса умуман ишламайди.


Йилнинг биринчи ярмида Ўзбекистон ва Туркия савдо айланмаси 32,4%га ортди\n28 Èþëü 2018 18:21 1668\nЎзбекистон Республикаси Ташқи савдо вазирлиги томонидан эълон қилинган маълумотларга кўра 2018 йил биринчи ярмида Ўзбекистон билан Туркия ўртасида савдо айланмаси ҳажми ўтган йилнинг шу даврига кўра 32,4% ортиш билан 940 миллион АҚШ долларини ташкил этди. Бу натижа билан, Туркия Ўзбекистоннинг тўртинчи энг йирик тижорат ҳамкори бўлди. Туркиянинг мамлакатимиз умумий ташқи савдо айланмасидаги улуши 5,3 фоизга тенг бўлди.\nЎтган 6 ой мобайнида Ўзбекистондан Туркияга 444,6 миллион долларлик маҳсулот экспорт қилинган бўлса, Туркиядан импорт ҳажми 495,4 миллион долларга тенг.\nЯқин йилларда бу кўрсаткични 5 миллиард долларга етказиш бўйича аниқ тадбирлар юзасидан келишиб олинди.\nРангли металлар ва улардан тайёрланадиган буюмлар, мева-сабзавот маҳсулотлари, хизматлар, азот ўғитлари, нефтни қайта ишлашдан олинган маҳсулотлар мамлакатимизнинг Туркияга асосий экспорти бандларини ташкил этади. Ўз навбатида, мамлакатимиз пардоз-андоз буюмлари, турли механик ва электрон ускуналар, пластмасса ва улардан тайёрланадиган маҳсулотлар, тўқимачилик, кимё, фармацевтика маҳсулотлари, тери ошлаш ва бўяш воситаларини импорт қилади.\nЎзбекистон Туркия бозорига енгил саноат, кимё, металлургия, машинасозлик, электротехника, чарм-пойабзал ва қишлоқ хўжалиги маҳсулотлари экспорт қилишни кенгайтиришга тайёр. Бу борада Истанбул шаҳрида очилган Ўзбек – Турк савдо уйи имкониятларидан кенг фойдаланиш мумкинлиги алоҳида қайд этилди.\nТранспорт коммуникациялари ва транзит соҳасидаги ҳамкорликни мустаҳкамлашга ҳам алоҳида эътибор қаратилди.\nСавдо-иқтисодий ҳамкорлик бўйича ҳукуматлараро комиссия ҳамда Ер усти юк ташувлари тўғрисидаги келишувларга мувофиқ тузилган Халқаро автомобиль ташувлари масалалари бўйича қўшма комиссия бу йўналишдаги алоқалар ривожига салмоқли ҳисса қўшмоқда.\n"Боку – Тбилиси – Карс" темир йўли ўзаро савдо алоқалари учун улкан имкониятлар яратди.\nЎзбекистонда 1993 йилдан буён ваколатхонаси фаолият кўрсатаётган Туркия ҳамкорлик ва мувофиқлаштириш агентлиги (ТИКА) саъй-ҳаракатлари ҳам юқори баҳога лойиқдир. Ўтган давр мобайнида ушбу агентлик тиббиёт ва таълим муассасаларининг моддий-техник базасини модернизация қилиш, қишлоқ хўжалиги ҳамда кичик ва ўрта бизнесни ривожлантиришга йўналтирилган қатор лойиҳаларнинг ҳаётга татбиқ этилишида фаол қатнашди.\nИкки мамлакатда ҳам харидоргир бўлган юқори қўшимча қийматли маҳсулотларни етказиб бериш ва узоқ муддатли инвестициявий ҳамкорликни ривожлантириш орқали ўзаро савдо ҳажмини муттасил ошириб бориш ва диверсификация қилиш асосий мақсадлардан биридир.\nЎзбекистонда Туркиянинг етакчи компаниялари иштирокида қўшма инвестициявий лойиҳаларни амалга ошириш, энг аввало, эркин иқтисодий ва кичик саноат зоналарида минерал ва хом ашё ресурсларини чуқур қайта ишлаш асосида юқори қўшимча қийматли маҳсулотлар ишлаб чиқаришни ташкил қилиш ишлари рағбатлантириб борилмоқда.\nТуризм соҳасидаги ҳамкорликни жадаллаштиришда миллий авиакомпанияларимиз ўртасида шерикчилик муҳим ўрин тутади.\n"Ўзбекистон ҳаво йўллари" миллий авиакомпанияси томонидан ўтган йил октябрь ойидан бошлаб "Самарқанд – Истанбул", жорий йилнинг мартидан бошлаб "Турк ҳаво йўллари" томонидан шу йўналиш бўйича тўғридан-тўғри авиақатновлар йўлга қўйилгани, халқларимиз ўртасидаги борди-келдининг соддалаштирилгани муҳим аҳамиятга эга.\nНаманган вилояти маданий мероси 01.11.2018 30095


«ПСЖ» президенти Мбаппе ва Неймарнинг жамоадаги келажаги ҳақида гапирди\n«ПСЖ» президенти Носир Ал-Ҳелайфи EЧЛнинг 6-туридан ўрин олган «Истанбул»га (5:1) қарши ўйиндан кейин ҳужумчилар Килиан Мбаппе ва Неймарнинг клубдаги келажаги ҳақида гапирди.\n«Мбаппе ва Неймар билан янги шартнома бўйича музокараларни бошладик. Уларни сақлаб қолмоқчимиз. Бунга эришишимизга ишонаман, чунки улар «ПСЖ»да қолишни исташмоқда», – дея Ал-Ҳелайфининг сўзларини келтиради журналист Муҳаммад Буҳафси.\nМаълумот учун, иккала футболчининг ҳам «ПСЖ» билан шартномаси 2022 йилгача мўлжалланган. Аввалроқ Мбаппега «Реал», Неймарга «Барселона» қизиқиш билдираётгани хабар қилинганди.


Ҳиндистон Тожикистонга $20 млн беғараз ёрдам беради\nҲиндистон президенти Рам Натх Ковинд 7 октябрь куни Тожикистонга келди. Давлат ташрифи доирасида 8 октябрь куни ҳамкорлик тўғрисида 10 та янги ҳужжат имзоланди.\nТР президенти матбуот хизматининг хабар қилишича, Эмомали Раҳмон ва Шри Рам Натха Ковинд икки мамлакат ҳукуматлари ўртасида табиий офатларни бошқариш, фазовий технологияларни тинч мақсадларида фойдаланиш соҳаларида ҳамкорлик тўғрисидаги Меморандумларни имзолашди. Ҳамкорлик тўғрисидаги Меморандумлар энергетика, қишлоқ хўжалиги ва бошқа муассасалар томонидан ҳам имзоланди.\nЭмомали Раҳмоннинг баёнот беришича, Тожикистон тоғ-кон саноати, жумладан, металл ва минераллар, кумуш, сурма, мис, қимматбахо тошларни қайта ишлашда Ҳиндистон билан ҳамкорлик қилишга тайёр. Тожик президентининг сўзларига қараганда, мамлакатда 200 дан ортиқ минерал манбалар ва18 та даволаш кўллари, шунингдек 3,5 мингдан ортиқ доривор ўсимликларнинг турлари мавжуд бўлиб, булар «Ҳиндистон билан соғлиқни сақлаш ва соғломлаштириш туризми соҳасида ҳамкорлик алоқаларини йўлга қўйиш, диагностик ва клиник марказларни ташкил қилиш, фармацевтик корхоналарни ташкил қилиш имконини беради».\nЭмомали Раҳмон билан бўлиб ўтган музокаралар якунида Шри Рам Натх Ковинд журналистларга, Ҳиндистон Тожикистонга икки томон ўртасида белгиланган тараққиёт лойиҳалари учун $20 млн. беғараз ёрдам беришини маълум қилди.\nТарқатилган хабарларга кўра Тожикстон президенти Эмомали Раҳмон томонидан Ҳиндистон президенти шарафига уюштирилган қабул маросимида 16 хил тожик миллий таомлари тортилди. Бу ҳақда Ҳиндистон президентининг матбуот котиби Ашок Малик ўзининг Твиттердаги саҳифасида маълум қилди.\nТожик таомларидан қайсиларини Шри Рам Натха Ковинд тотиб кўргани - ҳозирча номаълум. Бундан аввал Ҳиндистон ОАВ президент Ковинд вегетариан таомларини яхши кўриши ҳақида ёзган эди. Айнан шу сабабли ҳам Душанбеда унинг шарафига уюштирилган банкетда кўпроқ сабзавотлардан тайёрланган таомлар ва қизил пиёзли чакка(сузма) тақдим қилинди.


23:18 / 18.09.2018 79030\nМаълум қилинишича, ташрифнинг биринчи куни қатор икки томонлама тадбирлар жадвали асосида ўтказилади. Ташрифдан асосий мақсад, 28 сентябрь куни Ўзбекистон Президенти Шавкат Мирзиёевнинг Душанбе шаҳрида МДҲ Давлат раҳбарлари кенгаши мажлисида иштирок этишидир.\nШунингдек, ушбу сафар давомида тор ва кенг доираларда музокаралар ўтказилиши, қатор ҳужжатлар имзоланиши режалаштирилган.\nМДҲ давлат раҳбарлари саммитда иштирок этиш доирасида тожикистонлик металлурглар шаҳри - Турсунзодага ташриф буюриши кутилмоқда.\nТожик маҳаллий нашрлари тарқатган хабарга кўра, Ўзбекистон раҳбари «Тожикистон алюминий компанияси»нинг фаолияти билан танишади. Мирзиёев билан биргаликда заводга Беларусь президенти Александр Лукашенко ҳам ташриф буюради. Президентлар республикада токчи соҳибкор деҳқонлар сифатида машҳур бўлган Камол Ҳожи Мадумаров ва Неъмат Ҳожи Усмоновларнинг деҳқон хўжаликларига ташриф буюришади.\nШу билан бирга, президентнинг ташрифи арафасида Душанбе-Турсунзода автомобиль йўли бўйида жойлашган барча уйларнинг ташқи қисми таъмирланмоқда.\nЎзбекистон учун тожик электр энергияси нархи ошиши мумкин


Сирдарёдаги даладан ФВВ туман бўлими ишчисининг жасади топилди 6-12-2021, 18:08 | Zamin.uz\n18:13 / 14.11.2021\nСирдарёдаги даладан ФВВ туман бўлими ишчисининг жасади топилди\nСирдарё вилоятининг Мирзаобод туманидаги далалардан бирида бўйин қисми ўткир тиғ билан кесилган жасад топилгани ҳақида хабарлар тарқалди. Бош прокуратура ахборот хизмати раҳбари Ҳаёт Шамсутдинов Daryo.uz сўровига асосан бу хабарни тасдиқаган.\nМаълум бўлишича, 11 ноябр куни соат 16:30 да Мирзаобод тумани ИИБ хабарига асосан Мирзаобод тумани, «Бек кластер»га тегишли дала майдони ҳудудида 53 ёшли Ғ.А.нинг мурдаси бўйин соҳаси кесилган ҳолатдаги тан жароҳати билан топилган. Марҳум Мирзаобод тумани фавқулодда вазиятлар бўлимида ишчи бўлиб ишлаган.\nВоқеа жойидан дастаси жигаранг ошхона пичоғи, «Рапира» лезвияси ва бошқа буюмлар ашёвий далил тариқасида олинган. Ғ.А.нинг вафот этгани юзасидан тайинланган судга оид комиссион экспертизасининг дастлабки хулосасида унинг ўлимига бўйин соҳаси қон томирлари трахея ва қизилўнгач кесилиши, ташқи қон кетиши сабаб бўлгани кўрсатилган.\nҲаёт Шамсутдинов Telegram-каналида ёзишича, ҳолат юзасидан Мирзаобод тумани прокуратураси томонидан терговга қадар текширув ҳаракатлари олиб борилмоқда. “Замин” янгиликларини “Twitter”да кузатиб боринг\nЯнгиликлар » Ўзбекистон » Сирдарёдаги даладан ФВВ туман бўлими ишчисининг жасади топилди


hidoyat.uz – “Мовароуннаҳр” нашриётининг сайти - МУОЗ ИБН ЖАБАЛ (РОЗИЯЛЛОҲУ АНҲУ)\nМУОЗ ИБН ЖАБАЛ (РОЗИЯЛЛОҲУ АНҲУ)\nМуоз ибн Жабал (розияллоҳу анҳу) ансорий саҳобалардан бўлиб, ўн саккиз ёшида Исломни қабул қилди. Куняси Абу Абдурроҳмандир. Расулуллоҳ (соллаллоҳу алайҳи ва саллам) уни Абдуллоҳ ибн Масъуд (розияллоҳу анҳу) билан ака-ука тутинтирганлар. Муҳаммад ибн Саъд (розияллоҳу анҳу): “Муоз узун бўйли, жингалак сочли, кўзлари катта-катта, чатма қошли эди”, деб таърифлаган. Пайғамбаримиз (соллаллоҳу алайҳи ва саллам): “Эй Муоз, сени яхши кўраман”, деб айтардилар. Саҳобалар орасида юмшоқ феъли, ҳаёси ва сахийлиги билан танилганди.\nАбдуллоҳ ибн Масъуд (розияллоҳу анҳу) Муоз ибн Жабал (розияллоҳу анҳу) ҳақида: “У яхшиликни биладиган, уни бошқаларга ҳам ўргатадиган, Аллоҳга ва расулига итоат этадиганлардан биридир”, – дер эди.\nРасулуллоҳ (соллаллоҳу алайҳи ва саллам) даврларида Қуръонни тўлиқ ёд олган ўттиз саҳоба қаторидан Муоз ибн Жабал (розияллоҳу анҳу) ҳам жой олганди. У чиройли тиловат қиларди. Расулуллоҳ (соллаллоҳу алайҳи ва саллам): “Қуръонни тўрт кишидан ўрганинглар, улар – Абдуллоҳ ибн Масъуд, Убай ибн Каъб, Муоз ибн Жабал ва Абу Ҳузайфа озод этган Солимдир”, деганлар (Аҳмад ибн Ҳанбал, “Муснад”).\nМуоз ибн Жабал (розияллоҳу анҳу) саҳобалар ичида фақиҳлардан саналарди. У Пайғамбаримиз (соллаллоҳу алайҳи ва саллам) ҳаётлик чоғларидаёқ фатволар бера оларди. Расулуллоҳ (соллаллоҳу алайҳи ва саллам) у ҳақда: “Умматим ичида ҳалол ва ҳаромни энг яхши биладиган одам Муоз ибн Жабалдир”, деганлар.\nЎша даврларда динни ва Қуръонни ўргатиш учун Исломга кираётган халқларга саҳобалар жўнатилар эди. Набий (соллаллоҳу алайҳи ва саллам) Муоз ибн Жабал (розияллоҳу анҳу)ни Яманга юбордилар. Унинг ўзи ушбу воқеани бундай ҳикоя қилган: “Расулуллоҳ (соллаллоҳу алайҳи ва саллам) мени Яманга жўнатаётиб: “Сендан бирор масала сўралганда нима билан ҳукм чиқарасан?” дедилар. Мен: “Аллоҳнинг Китоби билан”, дедим. У зот: “Агар Қуръондан топа олмасанг-чи?” дедилар. “Аллоҳнинг расули суннати билан ҳукм қиламан”, дедим. “Ўшанда ҳам топа олмасанг-чи?” дея сўрадилар Набий (соллаллоҳу алайҳи ва саллам). “У ҳолда ўз раъйим билан ижтиҳод қиламан”, деб айтдим. Расулуллоҳ (соллаллоҳу алайҳи ва саллам): “Расулуллоҳ элчисини уни рози қиладиган нарсага йўллаб қўйган Аллоҳга ҳамду санолар бўлсин”, дея хурсанд бўлдилар”.\nАизуллоҳ ибн Абдуллоҳ (раҳматуллоҳи алайҳ) ҳикоя қилади: “Ўттиз кишидан зиёд бўлган асҳоблар мажлисига кирдим. Барчалари Расулуллоҳ (соллаллоҳу алайҳи ва саллам)дан ҳадис ривоят қилишарди. Мажлисда қорамағиздан келган, кўркамгина ёш бир йигит ҳам бор эди. Унинг сўзлари жуда маъноли, ўзи эса оғир-вазмин эди. Мажлис аҳлининг ёш жиҳатидан энг кичиги ҳам мана шу йигит эди. Шунга қарамай, мажлис иштирокчилари бирор бир ҳадисда иккилансалар, унга мурожаат этишарди. У фақат савол берилган вақтда сўзлар, бошқа пайт сукут сақлаб, мажлисга қулоқ тутиб ўтирарди. Мажлис тугагач, у зотнинг ёнига келиб: “Эй Аллоҳнинг бандаси, сиз ким бўласиз?” деб сўрадим. У: “Мен Муоз ибн Жабалман”, деди.\nМуоз ибн Жабал (розияллоҳу анҳу)дан ривоят қилинган яна бир ҳадиси шарифда бундай дейилади: «Мен: “Ё Расуллуллоҳ, мени жаннатга киритиб, дўзахдан узоқлаштирадиган амал ҳақида хабар беринг”, дедим. Расуллуллоҳ (соллаллоҳу алайҳи ва саллам): “Жуда катта нарса ҳақида сўрадинг, лекин у Аллоҳ таоло осон қилганлар учун енгилдир. Аллоҳга ибодат қилиб, Унга шерик келтирмайсан, намозни қоим қиласан, закотни адо қиласан, Рамазон (рўзасини) тутасан ва байт (Каъба)ни ҳаж қиласан”, дедилар. Сўнг: “Сенга яхшиликлар эшигига далолат қилмайинми? Рўза қўрғондир, садақа хатони сув оловни ўчиргани каби ўчирур”, дедилар. Сўнг: “Уларнинг ёнбошлари (ибодат қилиш учун) ўриндиқлардан ажраб турар (оз ухлайдилар). Улар Парвардигорларига қўрқув ва умидворлик билан дуо қилурлар ва Биз уларга ризқ қилиб берган нарсалардан эҳсон қилурлар. Бас, уларнинг қилиб ўтган амалларига мукофот учун яшириб қўйилган кўзлар қувончини (охират неъматларини) ҳеч ким билмас” (Сажда, 16–17), деган оятни тиловат қилдилар».\nМанбаларда келтирилишича, Муоз ибн Жабал (розияллоҳу анҳу) 150 дан ортиқ ҳадис ривоят қилган.


арзон меҳмонхона Archives - SanjarSaid\nарзон меҳмонхона 1\nТошкентда қандай қилиб арзонроққа тунаб қолиш мумкин?\n1 йил аввал\tЖамият\nЯқинда бир иш билан Тошкентга бордим. 12 йил яшаган қадрдон шаҳрим. Дўстлар, қадрдонлар жуда сероб, Худога шукур. Оилали яқинларимни безовта қилмай бирор бўйдоқ дўстимникида қоларман, деган ўйда ишларимни хотиржамлик билан тамомлаб, шом пайти бирма-бир уларни йўқлай бошлайдим. Аксига олиб бирови телефонни кўтармайди, бири эса бошқа жойда эканини айтади. Хуллас, бирмунча вақт қўнғироқлашгандан кейин телефон қилишгаям […]


Журнал "Экономический Вестник Узбекистана" » (O´zbek) Yangi tarmoqlar\nГлавная | Новости | (O´zbek) Yangi tarmoqlar\n(O´zbek) Yangi tarmoqlar\nҚишлоқда саноат ва хизмат кўрсатишни ривожлантиришга, бандликни таъминлашга хизмат қилаяпти\nБу ҳақдаги хабар qashqadaryogz.uz сайтида берилмоқда. Мақола муаллифларини ёзишларича, статистика маълумотларига кўра, 2014 йилда вилоятимиз миқёсида картошканинг 29 фоизи, сабзавотнинг 34,6 фоизи, полиз маҳсулотларининг 53,4 фоизи, меванинг 59,2 фоизи, узумнинг 59,1 фоизи ҳудудда фаолият юритаётган фермер хўжаликлари томонидан етиштирилган. Ўтган йили ушбу тармоқ ички истеъмол бозорига 3601 тонна гўшт (тирик вазнда), 17772 тонна сут, 8,5 миллион донадан ортиқ тухум етказиб берган. Эътиборлиси, мазкур рақамлар йилдан йилга ошиб бормоқда. Албатта, бу юртимизда аграр соҳани янада тараққий эттириш мақсадида амалга оширилаётган изчил ислоҳотлар, бугун ҳақли равишда қишлоқ мулкдорига айланган фермерларга яратиб берилаётган имкониятлар самарасидир.\n— Фаолиятимизни 2012 йилда боғдорчиликдан бошлаганмиз, — дейди Қамаши туманидаги “Асад қора баланд чайла” фермер хўжалиги раҳбари Нурмамат Чўлиев. – Ўтган йили эса бунинг ёнига пахтачилик ва ғаллачилик ҳам қўшилди. 108 гектар майдонда боғ ташкил қилганмиз. Ўрик, олма, шафтоли, қароли каби сархил меваларни етиштираяпмиз. Ҳосилдорлик гектарига 100 центнердан ошаяпти. Шунингдек, 9 гектар майдонни эгаллаган узумзоримиз бор. Бу ерда узумнинг “Ризамат”, “Кишмиш” навлари парваришланаяпти. Келгусида ишимизни янги йўналишлар, хусусан, мевани қайта ишлашни йўлга қўйиш ҳисобидан кенгайтириш ниятидамиз. Чунки кўп тармоқли фаолият – давр талаби. Қолаверса, бу борада яратилаётган кенг шароитлардан фойдаланмасликнинг ўзи нотўғри.\nДарҳақиқат, сўнгги йилларда айнан фермерлар қишлоқ инфратузилмасини ривожлантиришнинг етакчи кучи сифатида намоён бўлмоқда. Мазкур ишбилармонларнинг тинимсиз саъй-ҳаракатлари, улар илғор тадбиркорлик ғояларини ҳаётга татбиқ этаётгани натижасида чекка ҳудудлар қиёфаси тубдан ўзгармоқда, бу ерларда шаҳарлардагидан қолишмайдиган хизмат кўрсатиш шохобчалари ва замонавий технологиялар билан жиҳозланган ишлаб чиқариш корхоналари вужудга келаяпти.\n— Ҳар йили бирор янгиликка қўл ураяпмиз, — дейди Нишон туманидаги “Сайдалиев Муҳриддин” фермер хўжалиги раҳбари Сайдали Турсунов. – Мисол учун, жорий йил бошида Италиядан қиймати 350 миллион сўмлик ускуна олиб келдик ва сутни қайта ишлашни йўлга қўйдик. Ҳозирги кунда кефир, йогурт, сметана ҳамда 10 турдаги қадоқланган музқаймоқ ишлаб чиқараяпмиз. Маҳаллий ёшларни ишга олганмиз. Бундан ташқари, ўтган йили замонавий типдаги сунъий қопламали футбол майдончасини қуриб, фойдаланишга топширдик. Шу йилдан қишлоқ марказида савдо дўкони, пойабзал тузатиш устахонаси, эркаклар сартарошхонаси, аёллар гўзаллик салонини ўз ичига олган мажмуамизда иш бошланади. Қувонарлиси, меҳнатим қадр топаяпти, фаолиятимиз қўллаб-қувватланаяпти. 2015 йилда Президент соврини учун ўтказиладиган “Ташаббус” кўрик-танловининг вилоят босқичида “Йилнинг энг яхши фермери” деб топилдим. Республика босқичида эса “Менинг Ватаним – менинг фахрим” номинацияси бўйича ғолиб бўлдим.\nФермернинг сўзларига кўра, ҳар йили хўжалик тасарруфидаги 110 гектар майдонда пахта, 110 гектарда ғалла парваришланаяпти. Шунингдек, 10 гектар майдонда боғ ташкил қилинган бўлиб, бу ерда бодом, ўрик ва беҳи дарахтларидан юқори ҳосил олинмоқда. Чорванинг 50 боши йирик шохли қорамол, 200 боши майда мол ҳисобланади. Тадбиркор паррандачиликда ҳам яхши натижаларга эришаяпти.\nВилоятимизда кўп тармоққа асосланган фермер хўжаликлари бугун анчагина. Фақатгина қишлоқ хўжалиги маҳсулотлари ишлаб чиқаришда эмас, энди фермер хўжаликларининг саноатдаги, хизмат кўрсатишдаги улуши ҳам салмоқли. Бу мамлакатимизда Президентимиз раҳнамолигида кўп тармоқли фермер хўжаликларини ташкил этиш ва уларни қўллаб-қувватлаш борасида амалга оширилган саъй-ҳаракатларнинг кутилган самарасидир, — дейди мақола муаллифи.


18:12 / 04.05.2017\nОлмазор туманида икки қиз иштирокида ғалати воқеа рўй берди. Ушбу тушунарсиз ҳолатга Олмазор тумани ИИББ тергов бўлими катта терговчиси Лола Ражабова ойдинлик киритди.\nТерговчилар билинг орқали хабарларнинг қаердан келаётганини аниқлашга муваффақ бўлишди. Деярли икки йил мобайнида қизларни лақиллатган шахс Ситоранинг дугонасининг қариндоши - Муҳаббат исмли ёш жувон бўлиб чиқди. Маълум бўлишича, Ситора аёлга дугонаси унинг йигитини тортиб олгини ва бунинг учун қасд олмоқчи эканини айтиб шикоят қилган. Муҳаббат қизнинг телефон рақамини олган ва бу воқеалар бошланган.\nНатижада уч киши терговга жалб қилинди: Муҳаббат ва унинг икки жияни - курьерлик вазифасини бажарган Дилмурод ва Сабина. Суд ҳукмига кўра, Муҳаббат ва Дилмурод 7 йилга озодликдан маҳрум этилди, Сабина эса суд залида жабрланувчиларнинг унга нисбатан шикояти йўқлиги сабаб озод қилинди.


R S2021-04-06T12:55:36+05:006 Aprel, 2021|Олтин қалам|\nКЕЙИНГИ БЕКАТ – ЛЕЙТЕНАНТ\n– Ўнгга қараб ростлан!\n– Чапга қараб ростлан!\nХудди ундов белгисидек\nҲаётинг давомида бир марта бўлса ҳам умр йўлингнинг саноқли қадамларини мана шундай ростланиб босиб ўтган бўлсанг, ишонавер, дўстим, сен дунёдаги бахтли инсонлардан бирисан. Эгнингдаги ҳарбий либос сенинг паспортинг бўлса, қалбингдаги ватанпарварлик туйғуси қонинг билан бирга вужудингга кирган, томирларингда жимирлаб оқиб турган ўзлигингдир. Айтганча, бутун тананг ундов тиниш белгисидек (!) бўлиб, кўксингдаги ҳаво на ичкарига, на ташқарига ҳаракатланишини билмай қолиб нимага ростланиб ўтяпсан ўзи? Бунинг замирида нима бор?\nҲа, бу Чирчиқ олий танк қўмондонлик муҳандислик билим юртидаги хизмат вазифасини бажариш чоғида ҳалок бўлган ҳарбий хизматчилар хотирасига атаб бунёд этилган “Шон-шараф” майдони. Ҳарбий хизматчилар, курсантлар, умуман ўзини Ватан ҳимоячиси деб билган ҳар бир инсон бу ердан мана шундай ростланиб ўтади.\nСакраб турасану, сонияда хаёлингни йиғиб олишга ҳам улгурасан киши. Янги дарс бошланади ҳозир. Айтмоқчи, биз Мудофаа ва Фавқулотда вазиятлар вазирликларининг сержантлар таркибида хизмат қилаётган олий маълумотли ҳарбий хизматчилар ҳозир мана шу билим юртининг офицерларни қайта тайёрлаш курсида таҳсил оляпмиз. Вақт гўё АИ-98 бензинида ҳаракатланяпти. Мамлакатнинг турли бурчакларида хизмат қилаётган йигитлардан таркиб топган гуруҳ яқин орада офицер деган шарафли номга эришади. Шу боис ҳамма жидду жаҳд билан таълим олишга, ўз профессионаллигини оширишга киришган.\nЖанговар сафларда хизмат қилаётган қуролдошлар орасида ёши катталарини ҳарбийча эркалаш билан “динозаврлар” дейиш одат тусига кирган. Бу таркибда саралар ичидан саралаб олинган, ўша номга муносиб, катта тажрибали, кенг дунёқарашли ҳарбий хизматчилар ва хизматни бошлагананига ҳали кўп бўлмаган, бироқ ўз ишининг усталари жамланган. Шунинг учун бўлса керак, бу сафда “оёғингни ол!”, “етишиб ол!”, “қаторга тўғрилан!” деган буйруқлар деярли янграмайди.\n“Зато” харитада бор\nДарслар қизғин. Бу маърузаларни ҳозир ёзиб олсанг олдинг, бўлмаса бундай қимматли маълумотларга, бу ердаги профессионал ўқитувчиларга қайтиб дуч келишингга ҳеч ким кафолат бермайди. Тинглаймиз.\nҲарбий топография нима учун керак? Узоққа бормайлик, яқин тарихдан мисол келтирамиз. Икки давлат бир-бирига қарши қуролли ҳаракатлар олиб боряпти. Биринчи давлат тактика қўллашга ўтди. Унга кўра, қўшин икки гуруҳга бўлиниши керак. Биринчи гуруҳ дарёнинг нариги томонига кўприк орқали ўтиб олиб, олдга ҳаракатланиши лозим ва харитада кўрсатилган олдиндаги кўприк орқали ўтиб келадиган иккинчи гуруҳ ёрдамида душманни тор-мор келтириш режаси тузилди.\nҲаракат бошланди. Биринчи гуруҳ ўз вазифасини тез ва хатосиз бажариб, душманга етарлича қаршилик кўрсатиб турибди. Энди иккинчи гуруҳ кўприкдан ўтиб, ҳамла қилса бас, ғалаба тайин. Буни қарангки, ёрдамчи гуруҳ дарёнинг белгиланган нуқтасига етиб бориб, не кўз билан кўрсинки, у ерда кўприк йўқ эди. Натижада дарёнинг нариги томонидаги қўшин қирилиб кетади, ғалаба қўлдан чиқади…\nСуруштирувда аён бўлишича, кўприк қуришга масъул бўлган муҳандислар давлат томонидан ажратилган пулларни талон-тарож қилиб юборгану, кўприк умуман қурилмаган. Энг ҳайратланарлиси, қурилишга масъул бўлганлар харитага кўприқни қурилди, деб киритиб юборган…\nУ бўлмаса, душман тўй қилиб юборади…\nЭнди бу дарсга қулоқ тутамиз.\nЎқитувчи ўртага савол ташлайди. “Хўш, алоқа деганда нимани тушунамиз?”\nҲарбийча рухсат сўралиб, турли жавоблар берилади. Бир партада ўтирган ҳазилкаш йигитлар қитмирча кулиб ёнидаги шеригини секин туртиб қўяди. (Армияда кўнгилга ёқувчи ҳазиллар, қочиримлар ҳам бор. Бу ҳам шахсий таркибнинг ахлоқий-руҳий ҳолатини ижобий таъсир қилади, улар орасида дўстона муҳит шаклланишига туртки беради. Шу боисдан ҳам буни тўғри тушуниш керак. “Сардор”даги ҳазилкаш “жиян” ҳам аслида ҳаётдан олинган) Охирги тўлиқ жавоб барибир ўқитувчидан бўлади.\nАлоқа решотка (билим юртини ўраб турган тўсиқлар)дан ташқарида мулоқот воситаси ҳисобланади. Бу ёғида эса қўшинларни бошқаришдаги энг муҳим воситадир. У қўшиннинг кўзи, қулоғи. Алоқа ишламаса, жанговар буйруқ керакли нуқтага етиб бормайди. У ишламаса, буйруқлар бажарилмайди, у ишламаса, душманнинг “куни туғади”. У ишламаса, ғалаба ҳақида унут!\nБошқа бир хонада давом этамиз.\nАК-74 автомати ҳар 0,001-0,06 сонияда битта ўқ узади. Ўйлаб кўряпсизми, сониянинг мана шу улушларида сиз душманга қарата битта ўқ узяпсиз. Тушуняпсизми, шу жудаям қисқа вақт ичида сиз онадек муқаддас Ватан тупроғига қадам босган ёвни ерга қулатяпсиз. Ҳа, жасоратнинг умри асрлардан ҳам узун. Лекин у мана шундай қисқа сониялардан ҳам иборат бўлиши мумкин.\nБу ҳам майли. Қизиқсангиз автоматнинг бир ўқ узилганидан кейин навбатдаги ўқни ўқдондан олиб, ствол каналига жойлаштириши, яъни сизга иккинчи ўқни узиш учун имконият яратиб беришини ўрганиб чиқинг. Бу бир ўқ узилиши учун кетган вақт оралиғида бажарилади-ю, ундаги ҳаракатларни кўрсангиз, бутун бошли катта бир техниканинг ўт олдирилиши ёки завод-фабриканинг ишлаш жараёнини эслатади.\nҲаётда кўпинча “вақтим йўқ, ҳеч нарсага улгуролмаяпман”, дейдиган кишиларни учратамиз. Ана ўшаларга автоматнинг ишлаш механизмини намуна қилиб кўрсатиш керакдек. Ундай кишилар “ҳа, энди бу техникада”, деб гап топиб беришига уни ҳам инсон яратганини эслатиш кифоя. Ҳа, вақт – оқар сув. Уни беҳуда сарфламаслик керак. Режали ҳаракат билан ҳамма нарсага улгуриш мумкин.\nБир сўз билан айтганда ўқув курси нафақат назарий билимлар ошишида, балки ҳаётий хулосалар чиқаришда ҳам қўл келмоқда. Энг муҳими, бу ерга ҳеч ким шунчаки вақт ўтказиш учун келмаган. Айтганча, юқорида бизга сабоқ бераётган билим юрти ўқитувчиларининг айрим дарс жараёнларини келтириб ўтдик. Сабаби оддий: туғилган кунларда, байрамларда “айбсиз айбдор” шарафига турли мақтовлар ёғилади, мадҳиялар ўқилади. Биз эса касб байрами муносаби билан улар соҳанинг қандай профессионаллари эканликларини бошқача таърифлагимиз келди, холос. Биз эса давом этамиз:\nP/S. Она Ватанга хизматнинг катта-кичиги бўлмайди. Шу маънода ҳарбий унвонни ҳам катта-кичикка ажратавериш ҳар доим ҳам тўғри эмас. Муҳими, эгнингдаги ҳарбий либос ва қалбингдаги тоза туйғу. Айтишларича, курс якунида бизга лейтенант ҳарбий унвори берилар экан. Сарлавҳа шунга ишора.\n«Vatanparvar» газетаси 2020 йил, 9 октябрь, №41\nO'rtacha baholar 3.7 / 5. Baholaganlar soni: 29


"Маданият" газетасига интервью | Azam Abidov\nАЪЗАМ ОБИДОВ: “Ўзбекистон Ёзувчилар уюшмасига ТАШАББУСЛАР ЭМАС, ФАҚАТ ОШ КЕРАК…”\nАлишер Навоий, Чўлпон, Усмон Носир каби кўплаб буюк ёзувчи-шоирларимизнинг асарларини инглиз тилига таржима қилиб, ушбу асарларни, адабиёт ва санъатимизни жаҳон мамлакатларида беғараз тарғиб қилиб келаётган таржимон ва шоир Аъзам Обидов билан суҳбатимиз айнан таржима санъатининг бугунги аҳволи ҳақида бўлди.\n— Таржимонлик бобида яхшигина тажрибангиз бор. Сизни бугунги таржимонларимиз қилаётган ишлар қай даражада қониқтиряпти?\n— Таржима ва таржимонлик санъати борасидаги ишлардан, очиғи, умуман қониқаётганим йўқ. Бу яқин бир-икки йил эмас, 15-20 йилдан буён ўйлантириб келаётган масала. Аммо ҳеч ким марказлашган, уюшган таржимонлар мактабини яратиш ҳақида ўйламаяпти.\nЛекин айтиш жоизки, юртимизда чет эл адабиётларини ўзбек тилига таржима қилиш борасида айтишга арзигулик ишлар амалга оширилди. Масалан, “Жаҳон адабиёти” журнали ва сайти, “Китоб дунёси” сайти бу борада яхши ишлар қиляпти. Чет эл классик китобларининг янги таржималари бериб бориляпти, таржима қилинган асарларни қайта таржима қилиб кўришяпти, бу — жуда яхши. Мен ўзбек адибларининг асарларини жаҳон тилларига таржима қиламан, мақсадим — шу фаолиятни ривожлантириш. Афсуски, бу соҳага ҳеч ким қизиқмаяпти, шуғулланмаяпти. Бунинг сабаблари кўп.\nБизда тайёр таржимонлар ва таржимонларни етказиб берадиган мактаб, собиқ иттифоқ таржима мактабида шаклланган марказлашган таржимонлар гуруҳи йўқ. Ўзбек тили ва адабиёти ҳамда жаҳон тиллари университетида, Ўзбекистон Ёзувчилар уюшмаси қошида гуруҳлар бор, аммо уларнинг ҳаммаси тарқоқ ва кичик. Қолаверса, кўплаб элчихоналардаги масъулларимиз ҳам лаёқатсиз, адабиётимизни ривожлантириш ўта муҳим вазифа эканини тушунмаяпти.\n— Ушбу гуруҳларни қандай қилиб бирлаштириш мумкин, деб ўйлайсиз?\n— Бунинг учун жиддий ва ўта аҳамиятли конференция уюштириш керак. Аммо у кўзбўямачилик ёки қоғозбозлик учун бўлиши керак эмас! Унда барча таржимонларимиз рўйхати тузилиб, қай бири қайси асарни таржима қила олишини ўрганиш, малакаси етмаса, пухта режа асосида 4-5та гуруҳни шакллантириб, уларнинг хорижда ўқиб келиши масалаларини ўртага ташлаш зарур. Хулосалардан келиб чиқиб, пишиқ лойиҳа ишлаб чиқиш керак. Хорижда бу ишларга маблағ сарфлайман деган инвесторлар тайёр турибди.\nЎзим ҳам “Ёзувчи-рассом резиденцияси” деб номланувчи дастур тайёрладим. Дастур доирасида чет элдан таржимонлар, ёзувчи-шоирларни юртимизга таклиф қилиб, ўзбек ижодкорлари билан ҳамкорлик қилишларига кўмаклашдим. Бироқ бу миллион-миллион халқи бор мамлакат учун жуда камлик қилади.\nКучли адабиётимиз, санъатимиз, бой тарихимиз, маданиятимиз бор. Булар ҳақида тўлиб-тошиб гапиришимиз мумкин. Навоий асарларидан бири — “Фарҳод ва Ширин” достонининг насрий баёнини инглиз тилига таржима қилдим, таржимага икки чет эллик (америкалик ва британиялик) соҳа мутахассиси муҳаррирлик қилди. Улар асар яхши таржима қилинганини айтишди. Аммо бу китобнинг тарғиботи билан ҳеч ким қизиқмади… Ишимга эътиборсиз бўлишса ҳам, тушкунликка тушмадим, бу билан тўхтаб қолмаяпман.\n— Таржимангиз тақдимотини ҳамкорликда ўтказиш учун Ёзувчилар уюшмасига таклиф билан чиқмадингизми?\n— Очиғини айтаман, мен уюшма билан “ўртоқ” эмасман. Чунки ёлғондан, кўзбўямачилик учун ҳамкорлик қилиш мақсадида “Оддий-оддий китобларингни музейга кўргазма учун бер”, дейишади. Шунинг учун ҳам уларни ҳамкорлик қиладиган жиддий ташкилот эмас, деган хулосага келганман.\n— Аслида сиз қилаётган ишларни Ёзувчилар уюшмаси бажариши керак эмасми?\n— Ижод фонди — айнан ўзбек адабиётини дунёга тарғиб қилиш вазифаси юклатилган биринчи жамоат фонди, давлат ташкилоти; Ёзувчилар уюшмаси — айнан улар учун бу энг муҳим вазифа; Ўзбек тили ва адабиёти университетининг устувор вазифаси адабиётимизни жаҳон майдонига олиб чиқиш, аммо инглиз тилини мукаммал ўргатадиган битта бўлса ҳам чет эллик ўқитувчиси йўқ.\nАслида уларнинг ўзи таклиф билан чиқиши керак эмасмиди? Улар қилаётган ишларимдан ва тарғиботларимдан бехабар, дейсизми? Асло ундай эмас, жуда яхши хабардорлар. Масалан, шу йилнинг бошида қилган тақдимотимга давлат ташкилотидан вакил келди, кўриб яхши лойиҳа эканини айтди. Кейин ташкилотнинг ўзи ўзбек адабиётини қандай тарғиб қилиш кераклиги ҳақида анжуман ўтказди. Унга Ёзувчилар уюшмасидан “ухлаб ётган” ёзувчилар чақирилибди, буни ойнаи жаҳон орқали кўрдим. Анжуманни “ура-ур” қилиб, ўтказиб юборишди. Аммо нега анжуманда мустақил ижодкорларни, мени ҳам чақиришмади?\nМаданият вазирлигини ҳам, бошқаларини ҳам тушунаман, бизнинг янги лойиҳаларимиз қайсидир маънода ҳукуматнинг концепциясига тўғри келмас… Янги нарсалар ҳеч қачон тезда қабул қилинмаган, буни кўп кузатамиз. Лекин мен учун хобби бўлган бу ишларим муҳим бир жараёнга айланишини, халқимизга янада кўпроқ фойдам тегишини истайман. Ўзбек адабиётини дунёга олиб чиқиш учун йўл кўрсатгим келади. Афсуски, бу ишга масъуллар “ухлаб” ётибди.\n— Сизнингча, уларни “уйғотиш” учун нима қилиш керак?\n— Кўплаб тадбирларимга таклиф қиламан, лекин улар келишни исташмайди, аксинча, ошга чақиришади. “Чет элдан 10 га яқин ёзувчи-рассомларни таклиф қилиб олиб келдим, келинглар”, деб ёзувчиларимизни чақирсам, учтагинаси келди. Лекин ошга чақирса, ҳаммаси югуриб боради. Афсуски, бизнинг ёзувчиларга ош ва мукофот, дала-ҳовли, имтиёз билан даволанадиган шифохоналар керак…\nКучли ёзувчиларимиз бор, лекин узлатда, улар халқ ҳақида ёзишяпти, аммо халқнинг ичига киришни билишмайди. Қандай қилиб дунёга чиқиш йўлларини билишмайди, айримлари бу ҳақда ҳатто бош қотиргиси келмайди. Масалан, четга чиқиш хоҳиши бўлса, Ҳиндистонда ёзувчилар учун ўтказиладиган оддий дастурларга, Европага, Америкага тавсия қилишим мумкин. Улар эса, афсуски, инглиз тилини билмайди, тил ўрганишга иштиёқ ҳам йўқ. Каттасидан тортиб ёшларигача ёзганларини олиб келиб, таржима қилиб беришимни сўрашади. “Ўзинг қил, ўзинг ўрган, уйғон! Қачонгача судраш керак, ўзинг ҳам ҳаракат қил”, деяпман энди.\nАсарни ёзувчининг ўзи бошқа тилга тушуниб таржима қилса, кўпроқ фойда кўради, дунёга танилади. Бу борада ҳам ёрдам бериш учун бепул инглиз тили курсларини, суҳбат дастурларини ташкиллаштиряпман, аммо борадиган ёзувчи-рассомлар, шоирларимиз йўқ. Улар вақтини қизғанади. Лекин ошга чақирсанг, доимо вақт топади.\nАбдуқодир МЎМИНОВ ёзиб олди (суҳбатлашди). Суратга олди А.Мўминов.


Бола учун кисельнинг фойдаси | IBRATLI BEKA | Яндекс Дзен\nБола учун кисельнинг фойдаси\n1. Дисбактериозни даволашда айнан кисел ёрдамга келади. Шифокорлар бу хасталикдан азият чекаётган беморларнинг кунлик рационига кисель истеъмолини киритишни тавсия этишмоқда.\n2. Киселнинг фойдали xусусиятлари, унинг қайси мева асосида тайёрланганлигига қараб белгиланади. Масалан, сули ёрмасидан тайёрланган кисель фойдага конлиги билан қолган турларидан устун саналади.\n3. Черникали кисель эса кўриш қобилиятини яxшилайди, организмни турли хил инфекциялардан халос этади.\n4. Гиповитаминоз ва камқонликда, шунингдек, овқат ҳазм қилишни яxшилашда олмали кисель айни муддао. Ҳар чанқаганингизда сув ўрнига олмали киселдан ичиб турсангиз бу касалликлардан қутулишингиз осон кечади.\n5. Жигар ва ўт пуфаги касалликларида четан(рябина)ли кисель тавсия этилади. Унинг сафро таркибини яxшилаш, ични юмшатиш ва сийдик хайдаш xусусиятларига ҳам эга.\n6. Илиқ олчали киселни нафас олиш органлари ва ўпка шамоллашида бир кунда 3 мартадан ичинг. Олча таркибидаги антисептик моддалар бу дардлардан халос бўлишингизга кўмаклашади.\n7. Клюквали кисель таркибидаги витамин С ва ацетилсалицил кислотаси шамоллаш ва гриппдан бир зумда тузатади. Барча турдаги киселни даво топиш мақсадида овқатланиб бўлгандан сўнг қабул қилиш тавсия этилади.\n8. Киселнинг хавфли ва зарарли xусусияти ҳам йўқ эмас! Унинг таркибидаги краxмал моддаси углеводнинг қўшимча манбаи бўлиб, меъёрдан ортиқ истеъмол қилинганда вазннинг ошишига сабаб бўлади ва аллергия чақиради.


Етакчи давлатлар раҳбарлари қанча маош олишади 25-10-2021, 17:27 | Zamin.uz\n15:53 / 23.12.2018\nЕтакчи давлатлар раҳбарлари қанча маош олишади?\nДунёнинг етакчи давлатларининг раҳбарлари қанча маош олиши кўпчилик учун қизиқ албатта. Бу мавзудаги маълумотларни ўрганар эканмиз, президент ва бош вазирларнинг маошлари ўзлари бошқараётган давлатнинг иқтисодий қудратига мутаносиб эмаслигига гувоҳ бўламиз.\nЖадвалда қизиқарли рақамлар бор. Масалан, Трампнинг маоши. АҚШнинг амалдаги президенти бу лавозим учун белгиланган йиллик 400 минг доллар маошдан бюджет фойдасига воз кечган. Аммо унинг бу иши янгилик эмас – Роберт Гувер, Жон Кеннеди каби президентлар ҳам ўз маошларидан давлат ҳисобига воз кечишган.\nСингапур бош вазири Ли Сяньлуннинг йиллик маоши аслида бундан ҳам кўп бўлган. Миттигина давлат бўла туриб бу қадар катта маблағ берилиши бўйича эътирозлар туғилганидан сўнг унинг маоши 36 фоизга қисқартирилган. Шунда ҳам унинг йиллик маоши Канада, Буюк Британия, Швейцария, Германия, Франция, Россия ва Австралия каби давлат раҳбарларининг умумий маошидан ҳам кўпроқдир. “Замин” янгиликларини “Twitter”да кузатиб боринг\nЯнгиликлар » Дунё » Етакчи давлатлар раҳбарлари қанча маош олишади?


ЎЗБЕКИСТОН РЕСПУБЛИКАСИ ПРЕЗИДЕНТИ ҲИНДИСТОН РЕСПУБЛИКАСИ ТАШҚИ ИШЛАР ВАЗИРИНИ ҚАБУЛ ҚИЛДИ\nЎзбекистон Республикаси Президенти Шавкат Мирзиёев 5 август куни мамлакатимизга расмий ташриф билан келган Ҳиндистон Республикаси ташқи ишлар вазири Сушма Свараж хонимни қабул қилди. Бу ҳақда давлатимиз раҳбари Матбуот хизмати хабар берди.\nДавлатимиз раҳбари меҳмонни самимий қутлар экан, Ўзбекистон ва Ҳиндистон ўртасидаги дўстлик ва стратегик шериклик муносабатлари изчил ривожланиб бораётганини чуқур мамнуният билан таъкидлади.\nЖорий йил июнь ойида Циндао шаҳридаги Шанхай ҳамкорлик ташкилоти саммити доирасида бўлиб ўтган олий даражадаги музокаралар ва унинг якунлари бўйича эришилган келишувлар амалий ҳамкорликнинг янги йўналишларини белгилаб олиш имконини берди.\nСуҳбатда икки давлат ўртасидаги кенг кўламли, аввало савдо-иқтисодий, инвестиция, инновация ва маданий-гуманитар соҳалардаги ҳамкорликни янада кенгайтириш ва мустаҳкамлаш муҳимлиги алоҳида қайд этилди.\nФармацевтика ва тиббиёт, ахборот технологиялари, қишлоқ хўжалиги, туризм ва бошқа тармоқларда қўшма лойиҳаларни амалга ошириш истиқболлари муҳокама қилинди.\nУчрашувда Ўзбекистон Республикаси Президентининг Ҳиндистонга бўлажак давлат ташрифи мамлакатларимиз ўртасидаги кўп асрлик дўстлик ришталарига асосланган муносабатларда янги даврни бошлашга, икки томонлама ҳамкорликни янада юқори босқичга олиб чиқишга қаратилгани алоҳида таъкидланди.\nШунингдек, томонларни қизиқтирувчи халқаро ва минтақавий сиёсатнинг долзарб масалалари юзасидан ҳам фикр алмашилди.\nТашқи ишлар вазири Сушма Свараж давлатимиз раҳбарига самимий қабул учун чуқур миннатдорлик билдириб, Ҳиндистон Республикаси Президенти Рам Натх Ковинд ва Бош вазири Нарендра Модининг саломи ва эзгу тилакларини етказди.\nҲиндистон ҳукумати мамлакатимизни жадал ижтимоий-иқтисодий ривожлантириш, аҳоли турмуш даражаси ва сифатини яхшилаш борасида амалга оширилаётган кенг кўламли ислоҳот ва янгиланишларни тўлиқ қўллаб-қувватлаши таъкидланди.\nҲиндистон Ўзбекистоннинг минтақада хавфсизлик, барқарорлик ва тараққиётни таъминлаш борасидаги ташаббусларини юқори баҳолаши ва қўллаб-қувватлаши қайд этилди.\nСушма Свараж Ҳиндистон Республикасининг Ўзбекистон Республикаси билан кўп қиррали ҳамкорлик ва стратегик шериклик муносабатларини янада мустаҳкамлашга интилиши қатъий эканини таъкидлади.


Таътил – 2020: нималарни ҳисобга олишга тўғри келади | NORMA.UZ\nЁзги таътил палласи яқинлашмоқда. Тўғри, бу йилги пандемия қарорлар қабул қилиш жараёнини бирмунча жадаллаштирди, кўпчилик режалаштирилмаган таътилга чиқишга ҳам улгурди. Шу жумладан – иш ҳақи сақланмаган ҳолда бериладиган таътилга. Карантин даврида деярли ҳамманинг иш ҳақи ҳам анча камайди. Ходимларни 2020 йилда таътилга чиқараётганда қайси жиҳатларни ҳисобга олиш кераклиги ҳақида buxgalter.uz эксперти Татьяна ЛИМАРЕВА тушунтириб берди.\nЙиллик асосий таътил муддатига оид умумий қоидалар ўзгаришсиз қолади:\nу камида 15 иш кунини ташкил этиши керак;\n6 кунлик иш ҳафтаси юзасидан календарь бўйича иш кунлари билан ҳисоблаб чиқарилади;\nтаътил даврига тўғри келиб қолган байрам кунлари унинг муддатини белгилашда ҳисобга олинмайди.\nАйрим тоифадаги ходимларга (18 ёшга тўлмаган, I ва II гуруҳ ногиронлари) узайтирилган таътил берилиши мумкин.\nМеҳнат шароити ноқулай ва ўзига хос бўлган, оғир ва ноқулай табиий-иқлим шароитларидаги ишлар учун қўшимча таътил берилади.\nЙиллик таътилнинг умумий муддатини ҳисоблаб чиқаришда қўшимча таътиллар йиллик асосий таътилга (шу жумладан узайтирилган таътилга ҳам) қўшиб жамланади. Барча ҳолларда қонун ҳужжатлари билан белгиланган таътилларни жамлашда уларнинг умумий муддати 48 иш кунидан ошиб кетиши мумкин эмас.\nЙиллик асосий таътил биринчи иш йили учун 6 ой ишлангандан кейин ариза ва буйруққа мувофиқ берилади.\nИш йили меҳнат шартномасига биноан иш бошланган кундан эътиборан ҳисобланади. Карантин даврида ушбу қоидага риоя этмаслик мумкин – бу ҳақда бу ерда ўқинг.\nТаътиллар муддатини ишланган вақтга мутаносиб равишда ҳисоблаб чиқаришда уларнинг муддати ҳар бир тўлиқ таътил миқдорини 12 га бўлиб, сўнг тўлиқ ишланган ойлар сонига кўпайтириш йўли билан аниқланади. Бунда 15 календарь кунга тенг ва ундан кўп бўлган кунлар бир ой деб яхлитланади, 15 календарь кундан ками эса чиқариб ташланади.\nBuxgalter.uz да батафсил ўқинг


Ўзбекистонда Ибн Синонинг Италияда сақланаётган энг катта қўлёзмасининг факсимилеси нашр қилинади ва бу ҳақда фильм суратга олинади - Халқ сўзи\n19:06 06 Февраль 2020 Маданият\n“Ўзбекистон маданий мероси дунё тўпламларида” лойиҳасининг биносида Ўзбекистон маданий меросини ўрганиш, асраш ва оммалаштириш бўйича Бутунжаҳон жамияти раиси Ф. Абдухолиқов ҳамда Италия Республикасининг Ўзбекистондаги элчиси Андрео Бертоцци ўртасида учрашув бўлиб ўтди.\nУчрашув чоғида “Ўзбекисион маданий мероси дунё тўпламларида” туркумидан Италияда сақланаётган маданий меросимиз дурдоналари ҳақида китоб-альбом ва фильм яратиш ҳақида ҳам сўз борди.\n– Биз ана шу йирик лойиҳани амалга ошириш учун ёрдам кўрсатишга тайёрмиз, — дейди Италиянинг Ўзбекистондаги элчиси Андрео Бертоцци. – Таниқли шарқшунос олимлар билан алоқа ўрнатиш учун Италия музейларига мурожаат қиламиз. Хусусан, Неополь шарқшунослик университети (Università degli Studi di Napoli “LʼOrientale”) билан мустаҳкам алоқа ўрнатганмиз. Римдаги Ла Сапиенца университети олимлари Самарқандда тадқиқот олиб боришмоқда. Ушбу олимлар билан ҳамкорлик келгусида Ўзбекистоннинг Италиядаги маданий мероси дурдоналарини тадқиқ этишда ҳам ўз самарасини беришига умид қиламиз\nЖаноб элчининг таъкидлашича, ўрта асрларда Марко Полонинг саёҳатлари, Венеция ва Генуя савдогарларининг Буюк Ипак йўлидаги савдо карвонлари Ғарб ва Шарқ ўртасида кўприк вазифасини ўтаган.\nШу билан бирга, Италияда медиа-тадбирлар ўтказиш масаласи ҳам муҳокама қилинди.\n- Жорий йилда лойиҳамиз доирасида буюк боболаримиз, хусусан, Абу Али ибн Сино мероси ҳақида ҳам янги фильмлар суратга олиш, янги китоб-альбомлар чоп этиш кўзда тутилган, — деди Ўзбекистон маданий меросини ўрганиш, асраш ва оммалаштириш бўйича Бутунжаҳон жамияти раиси Ф.Абдухолиқов. – Жумладан, Британиянинг Clan Production студияси билан Би-би-си телеканали учун Ибн Сино ҳақида фильм суратга олиш режалаштирилган. Шунингдек, улуғ алломанинг жаҳондаги қатор кутубхоналарда сақланаётган қўлёзмалари ҳақида фотоальбом ва фильм яратишни ҳам кўзда тутганмиз. Бу лойиҳалар Париждаги “Авиценна-Франция” жамияти ва Eriell Group компанияси кўмагида амалга оширилади. Болонья университетида сақланаётган мазкур қўлёзманинг факсимилеси доимий ҳамкорларимиздан бири Австриянинг Mueller&Schindler нашриётида тайёрланади.\nИбн Синонинг машҳур “Тиб қонунлари” асари XV асрда лотин тилига таржима қилинган ва ўша пайтдаёқ Инжилдан сўнг Европада энг кўп босилган китобга айланган. Мазкур қўлёзма эса асарнинг иврит тилидаги нашри бўлиб, у алломанинг энг қимматли қўлёзмаларидан бири саналади.


«UzAuto Motors» ва «Ўзбекнефтгаз» акциялари 2022 йилда очиқ савдога чиқарилади - Bugun.uz\n«UzAuto Motors» ва «Ўзбекнефтгаз» акциялари 2022 йилда очиқ савдога чиқарилади\n16:39 | 09-12-2021\nЎзбекистонда 2022 йил давомида «Олмалиқ КМК», «Ўзбекистон металлургия комбинати», «UzАuto Motors», «Ўзмиллий банк» ва «Ўзбекнефтгаз» АЖлар, 2023 йилда эса «Навоий КМК», «Uzbekistan Airways» АЖлар, «Агробанк» АТБ ва «Микрокредитбанк» АТБ каби корхоналар ва банклар ўз акцияларини республика фонд биржаси орқали жойлаштириши кутилмоқда. Бу ҳақда молия вазири ўринбосари Одил Исоқов Bugun.uz’га маълумот берди.\nТаъкидланишича, 2022–2023 йилларда жами 15 та давлат иштирокидаги корхона, банк ва суғурта компанияларининг акцияларини биржа орқали оммавий таклиф қилиш орқали фонд биржасида жойлаштириш тасдиқланган.\nОдил Исоқовнинг айтишича, яна бир муҳим йўналиш – маҳаллий эмитентлар ўз акцияларини дастлаб республика фонд биржасида жойлаштиргандан сўнг андеррайтер тавсиясига кўра халқаро фонд бозорларида жойлаштириши мумкин бўлади. «Шу билан бирга, тегишли қонунчилик ҳужжатларида бир неча корхона ва банкларнинг халқаро биржаларда листингдан ўтишлари ва ўз акцияларини жойлаштиришлари белгиланган.\nБу жараённи Глобал Депозитар Тилхатлар (Global Depositary Receipts) орқали халқаро стандартларга мос равишда амалга ошириши мақсадга мувофиқлиги билдирилди», – дейди у.\nТовар ва хизматлар бозорида устун мавқега эга монопол ташкилотларнинг акциялари очиқ савдо чиқарилишидан аввал IPO ишларидан аввалги тайёргарлик ўтказилади. Дастлабки босқич ўз ичига IPO бўйича кузатув кенгашини тасдиқлаш, адвокат ва андеррайтерлар жамоасини танлаш, IPO’га тайёрлик таҳлилини ўтказиш каби жараёнларни қамраб олади.\nМаълумот учун, IPO — (инглиз тилидан initial public offering) акциядорлик жамиятининг акцияларини бирламчи ошкора таклиф этиш деган маънони билдиради. Яъни у жамият томонидан акцияларни чекланмаган шахслар орасидаги дастлабки сотуви, дастлабки таклиф қилинишидир. IPO’ни ўтказишдан асосий мақсад корхонани ривожлантириш учун кенг доирадаги инвесторлардан капитал жалб этишдир.


Мирзиёев ўтказган бир йиғилиш ҳақида икки фикр: Ким ҳақ, ким ноҳақ?!!!\nБош мақола, Демократия сабоқлари, Муҳаррир минбари | 11/30/2017 9:39 PM 30802 марта ўқилди\nШавкат Мирзиёевнинг аввал эълон қилинмаган видеоси ошкор бўлди…\nПрезидент қайси йўлдан бормоқда?\nШавкат Мирзиёевнинг икки устози бор…\nШавкат Мирзиёев Фарғонада ўтказган йиғилиш ҳақидаги видео ижтимоий тармоқларда пайдо бўлиши ортидан унга нисбатан турли туман муносабатлар ҳам билдирилмоқда.\nМазкур видео ижтимоий тармоқларда тарқалиши ортидан Шавкат Мирзиёевни жоҳиллик ва қўполликда, ҳақорат ва жаҳолатда айблай бошлашди.\nТуркияда истиқомат қилувчи ўзбек мухолифати фаоли, “Туркистонликлар Жамияти”и Раиси ўринбосари Намоз Нормўмин “Дунё ўзбеклари”га йўллаган мақоласида Шавкат Мирзиёевнинг бу нутқини тинглаб, у “ўз сиёсатини фош қилди”, деб хулоса қилади.\nМазкур мақола билан танишиб, кейин фикримизни давом эттирсак…\nНамоз НОРМЎМИН: ПРЕЗИДЕНТ ШАВКАТ МИРЗИЁЕВ ЎЗ СИЁСАТИНИ ФОШ ҚИЛДИ\n“Президент Шавкат Мирзиёевнинг ушбу нутқи маъмурий буйруқбозликнинг энг яхши ўрнагидир.\nЯъни, Ўзбекистон жамияти ва давлатининг тараққиётига тўсиқ бўлаётган тизимнинг энг яхши ўрнаги…\nҚўл остида ишлайдиган ходимларни сенсираш, бақириш, ўрнидан турғизиб изза қилиш…бундай ҳақоратланган ҳокимлар бориб аламини қўл остидагилардан олади…уларни сўкади, уради, Президент мени ҳақорат қилди, деб.\nАфсуски бундай бошқарув тушунчаси билан жамият ҳам давлат ҳам ривожланмайди. Ўзбеклар шуни яхши билиши керак: Уларнинг бутун моддий ва маънавий тараққиётига тўсиқ бўлаётган мана шу Советлардан ва Ислом Каримовдан қолган маъмурий буйруқбозлик диктатурасидир.\nАйниқса Президент ундай қиляпти, бундай қиляпти, дейдиган маддоҳ зиёли ва имомлар бу мажлисни қайта қайта кўрсинлар ва бу тизимнинг бошида Президентнинг ўзи турганини тушуниб етсинлар.\nБу мажлис яқинда бўлган бўлса ҳам у аллақачон унутилиб кетди. Ҳеч қандай натижа бермади ва бермайди ҳам…”\nНамоз Нормўмин назарда тутган видеони биз ҳам диққат билан томошо қилдик.\nДавлат раҳбарини қўл остидагиларга нисбатан ҳаддан ташқари қўполликда айблашдан олдин у тергаган бугунги ўзбек мулозимлари – арбоб ва амалдорларнинг ички дунёси ва маънавий қиёфасига бир назар ташлаш керак бўлади.\nАна ундан кейингина Шавкат Мирзиёев бугунги раҳбарларни тергаб тўғри қилдими ёки йўқ деган саволга жавоб берсак, ярашади…\nЯшириб нима қилдик: Ўзбекистонда 27 йилдан бўён раҳбарликка асосан таниш билиш, ошна оғайни ва порахўрлик туфайли эришилди.\nБилими саёз, қувваи ҳофизаси тор, одамлар билан муомила қилиш ва мулоқот олиб бориш маданиятидан мутлақо йироқ бўлган худбин ва жоҳил, тепса тебранмас мулозимлар Ўзбекистоннинг ижтимоий сиёсий ҳаёт сарҳадларини тамомила эгаллаб олишди.\nБунинг оқибатида халқ ва ҳукумат, миллат ва давлат орасида каттакон жарлик пайдо бўлди. Одамлар – бир тараф, “окам”лар – бир тараф бўлиб, жамият иккига бўлинди ва алал оқибат таназзулга юз тутди. Одамларнинг дардига қулоқ тутиш, уларни тинглаш унутилди. Раҳбар бўлган одамнинг оёғи ердан узилиб, осмону фалакка кўтарилиб кетадиган, ўзини шу даражага чиқарганларни эса – оёғи билан кўрсатадиган бўлиб қолди.\nБиз бир умр мақтаб ва кўр кўрона улуғлаб келган Ислом Каримовдан Шавкат Мирзиёевга ана шундай емирилган ва чириган сиёсат, ер ости бойликлари талон тарож қилинган – хазинаси бўм бўш давлат, ёлғон ва кўзбуямачиликка асосланган жамият, саводсиз ва ижодсиз арбобларга тўла салтанат, тутуриқ ва нутқсиз мулозимлардан иборат – онги тор ва руҳи хор раҳбарият меърос бўлиб қолди.\nЎзбек халқини чорак аср давомида ранжитиб, камситиб, миллий ғурурини оёқ ости қилиб келган бундай маданиятсиз ва манқурт мулозимлар билан Мирзиёев яна қандай гаплашиши керак?!\n“Прессклуб” раҳбари, бетакрор ўзбек журналисти Шерзод Қудратхўжаев арбоб ва амалдорлар билан тўғридан тўғри мулоқот ва кўрсатувларни йўлга қўйганида, Президент ва халқ ўзига яхши бир помошник топган эди.\nУ ташкил қилган ва йўлга қўйган зангори экрандаги тўғридан тўғри мулоқотлар орқали одамлар ўзбек жамиятидаги бугунги раҳбарларнинг асл қиёфаси ва маънавий дунёсини очиқ ойдин кўра бошлади.\nБуни кўрган халқ ҳайрат ва ҳасратдан ёқасини ушлади. У ўз раҳбарларининг бу қадар саводсиз ва шижоатсиз, гапини ҳам эплаб гапиролмайдиган ландовур ва тор фикрли эканини билмас эди. Шунинг учун бўлса керак “Прессклуб” фаолияти “таҳрир” ва “тафтиш” қилинди. Шерзоднинг оёғидан чалдилар. Унинг кўрсатувларини таъқиқлаб қўйдилар. Аслида у ҳақ гапларни гапираётган, ношуд мулозимларни ойнаи жаҳонга олиб чиқиб, уларнинг асл башарасини очаётган эди.\nЎзини шу пайтга қадар обрў эътиборли сенатор ва депутат деб тақдим этиб келаётган Олий Кенгаш, Парламент ва Сенатдаги аксар халқ вакиллари аслида саводсиз ва нуноқ, ижодсиз ва гумроҳ кишилардан иборат бўлган маърифатсиз ва қолоқ бир тўда эканликлари Шерзод олиб борган ва тўғридан тўғри эфирга узатилган кўрсатувларда яққол ошкор бўлиб қолди. Шунинг учун ҳам узлуксиз кўрсатувлар тўхтатилди ва эфирдан олиб ташланиб, унинг йўлига ғов солдилар.\nБунинг энг ёрқин бир мисоли сифатида Сенатнинг шу пайтга қадар энг гапга чечан мулозимларидан бири сифатида тақдим этиб келинган Светлана Ортиқованинг аслида ҳеч ким эмаслиги, бошловчи саволлари олдида ўзини тамомила йўқотиб қўйганидан ҳам билса бўлади. Илгари Бош прокуратура матбуот хизмати раҳбари бўлган бу маҳмадана хоним шу пайтга қадар бизни алдаб, лаққиллатиб келганини англаб етиш биз учун жуда аламли эди, албатта.\nБошловчининг саволларига нафақат сенатор Ортиқова хоним, балки уларнинг мана ман деган раҳбару жаноблари ҳам тузук қуруқ жавоб беролмадилар. 27 йил давомида халқ билан очиқ мулоқотга ўрганмаган бу раҳбарлар зангори экран қаршисида ўзларини тамомила йўқотиб қўйдилар.\nСенатор ва депутатлар шу бўлса, бошқа раҳбарлардан нима кутиш мумкин?\nШавкат Мирзиёевнинг раҳбарликка келган илк кунидан эътиборан халқ билан мулоқотни йўлга қўйишга қарор қилгани, мулозимларнинг халқ томон юз буришга мажбурлагани сабабини мана шундан излаш керак бўлади.\nМен ўшанда – Ватанимдан олис Канаданинг сирли ва сукунатли оқшомида – Торонтода туриб Ўзбекистон телевидениясини томошо қиларканман, шундай раҳбарларга куни қолган халқим учун эзилиб, қийналганим, ич-ичимдан зил кетганим рост.\nШавкат Мирзиёевнинг Фарғонада мулозимларни бир оз жиддийроқ ва қаттиқроқ койигани, уларга талабни каттароқ қўйганини кўриб, беихтиёр ана шулар ҳақида ўйладим.\nҲозирги – ҳис-туйғуси ўлган, тепса тебранмас раҳбарлар билан бошқача муомила қилиш йўли йўқ. Булар шунга ўрганган. Улар чертиб қўйган билан ўнгланмайди, бир тарсаки билан ўзига келмайди.\nУларни мудом бўғиб туриш керак…\nФарғона, Андижон, Бухоро, Самарқанд вилояти ҳокимлари Шуҳрат Ғаниев, Шуҳратбек Абдураҳмонов, Туробжон Жўраев, Ўктам Барноевлар юзидан пардаси кетиб, бугун Ўзбекистондаги энг қўпол ва муштумзўр – уронғич ва сўконғич ҳокимлар эканлиги халққа аён бўлиб қолди.\nОсмон узилиб ерга тушган йўқ, қозондаги бори – чўмичга чиқди, холос…\nУлуғнор тумани ҳокимини – мажлислар залида одамларнинг кўз ўнгида юрак хуружидан бевақт вафот этиш даражасигача ҳақоратлагани иддао қилинган Андижон вилоят ҳокими Шуҳрат Абдураҳмоновнинг қўполлиги ва золимлигини қандай баҳолаш мумкин?\nАндижон шаҳридаги мактаблар, коллеж ва академик лицейлар раҳбарларини сўкиб ҳақоратлаган, аёл раҳбарларлар шаънини таҳқирлаб ерга урган ва беҳаёларча оёқ ости қилган Андижон шаҳар ҳокими Дилмурод Раҳматуллаевнинг номуносиб ҳатти ҳаракати ва ўта аянчли даражадаги маданиятсизлиги бутун интернет дунёсини ларзага солди.\nУндан сал олдинроқ ижтимоий тармоқларда Сайхунобод туман ҳокими Носиржон Эгамбердиев маҳаллий мактаб директорларини ҳақоратлар билан калтаклаётгани акс этган видео пайдо бўлган эди.\nШу ой бошида пахта теримига кам одам чиқарган раҳбарларни 45 минут давомида 126 марта тилга олиб бўлмайдиган уятли ва бепарда сўзлар билан ҳақоратлаган Паркент тумани ҳокими ҳам – бугунги раҳбар деган муборак номга доғ туширган, арбобликни тамомила оёқ ости қилган тасодифий мулозимлар сирасига киради.\nУлар билан давлат раҳбари яна қандай гаплашиши керак?\nИнсоф билан айтганда Шавкат Мирзиёевга бугун жуда қийин.\nУнинг бир ўзи бутун бир системани қайта қуриши керак. Қишлоқ оқсоқоллар йиғини раисидан тортиб район, шаҳар, вилоят ҳокимлари дохил бутун республика раҳбариятини қайта тарбиялаши ва тамомила ўзгартириши лозим.\nШу маънода уни ҳам тушуниш керак. У ҳам одам, баъзан рамкадан чиқиб кетиб қолади, бу ҳам бор гап. У ёки бу масалани тўғрилайман, адолатли ҳал қиламан деб енг шимариб турган бир пайтда – айрим масъулиятсиз раҳбарларнинг унинг йўлига тўғридан тўғри тўсиқ бўлганлиги ҳам ажаланарли ҳол.\nБундай пайтда ҳар қандай раҳбар ҳам ўзини тутолмай қолиши мумкин.\nТўғри, биринчи раҳбар ҳамиша эл юртнинг кўзи ўнгида бўлади. У ҳар сония, ҳар дақиқа ўзини тутиб, қўлга олиб юриши керак. Унинг ҳар бир сўзи, ҳар бир гапи миллионлаб одамларнинг қулоғига етиб боришини, у ҳақда унинг гапларига, сўзларига, муомила маданиятига қараб муносабат қилишлари, баҳо беришларини унутмаслигимиз керак. Бу тўғри. Буни биламиз.\nҲақиқий раҳбар ҳар қандай вазиятда ҳам ўзини тута билиши ва ўйлаб гапириши, атрофидагиларга ҳамиша ўрнак бўлиши кераклигини тушуниб етса бас.\nШавкат Мирзиёев буни яхши билади.\nЛекин баъзан қуюшқондан чиқиб кетган раҳбарларни кўрганида ўзи ҳам беихтиёр қуюшқондан чиқиб кетганини билмай қолади. Ўзбекистон келажаги ҳал бўлаётган бугунги инқилобий даврда буни тўғри тушуниш керак.\nБугун Ўзбекистонда кенг жабҳада қайта қуриш ва халқ билан мулоқот фронти бошланган.\nОдамлар онгида инқилоб қилишимиз керак…\nБиз бугун Фарғонада олинган бу видео билан унга билдирилган икки фикрни эълон қилишдан мақсадимиз, токи Президент ҳам ташқаридан туриб ўзини кўриш ва хулоса қилиш имкониятига эга бўлсин.\nУнга нисбатан яхши ният ва соф кўнгил билан билдирилган икки фикрни ўқиб, таҳлил қилсин. Ёққанини қабул этсин. Фақат булар менга ақл ўргатяпти деб ранжимасин.\nСоф ва соғлом танқидни тўғри тушуниб, уни қабул қилишни ўргансин. Бу катта ва баланд чўққида турган одам учун ҳам яхши бир мактаб бўлса, не ажаб…\nБизнинг назаримизда Шавкат Мирзиёев ўзидан олдинги икки буюк устознинг этагини тутган кўринади.\nБири – 27 йил давомида унга бевосита устозлик қилган жоҳил ва қаттиққўл Ислом Каримов бўлса, иккинчиси – бир мунча узоқроқдан бўлса ҳам кузатиб юрган, халқ меҳрига муяссар бўлган оқил ва донишманд Шароф Рашидов.\nШавкат Мирзиёев бугун ана шу икки буюк раҳбар оралиғида кетяпти.\nУнинг бирор тарафга оғиб кетиш хавфи ҳам йўқ эмас.\nМабодо, қаттиққўллик ва яккаҳокимликка иштиёқ сезса, ўз сиёсий рақибларини таъқиб этиб, улардан расмий ва норасмий йўллар билан ўч олишга ишқивоз бўлса – Каримов йўлидан кетиши мумкин.\nАгар халқ тарафида бўлса – Каримовнинг ўта мураккаб ва зиддиятли шахсини яқин келажакда, қолаверса – тарихда нималар кутаётганини чуқур ўйлаб кўрса, англаб етса – Рашидов йўлидан кетиши мумкин.\nБиз эса, унинг ихлосманд ва ҳайрихоҳ бир тарафдори сифатида, олис Канададан туриб – ҳеч кимнинг йўлидан кетмаслигини, ҳар икки устознинг ҳам яхши томонларини олган ҳолда ўртада туриб ўз йўлини топишини истаймиз.\nБу – жафокаш ўзбек халқини орзу умидларга элтувчи “Мирзиёевнинг мунаввар йўли” бўлиб тарихда қолиши керак.\nБу йўл ўзбек халқини ҳақиқий истиқлол ва истиқбол сари етаклаб боришини, унга битмас туганмас саодат бериб, чексиз чегарасиз садоқат топишини Яратган Эгамдан сўраб қоламиз…\n30 ноябрь, 2017 йил, Торонто шаҳри, Канада…\nМирзо Кенжабек ҳақида икки фикр: Абдулмалик Нурафшон ва Исмат Хушев\nИсмат Хушев: Мирзиёев замонида ёзувчи зиндонда ноҳақ ётмаслиги керак!\nЎзбекистондаги болалар меҳнати ҳақида икки фикр: Озодлик ва Жумабоев\nРедакция почтасидан: Ватан ҳақида икки фикр…\nМустафо Камол Ота Турк ҳақида икки хил фикр…\nТошкентдаги “Минор” жомеъ масжиди ҳақида икки фикр\nIsmat aka, xozirgi mansabdorlarni yzi qotib ketgan, eshakni terisidan ham qalin. Bularni barini haydash kerak. Gruziydagi kabi butun yngilash va xorijdagilarga aloxida etibor qaratish kerak.\nISLOM KARIM HAMMA AMALDORLARNI SUKISHGA,O’RISHGA O’RGATIB KETGAN. BU QUPOLLIKNI BIRDANIGA TUGATIB BO’LMAYDI. AXIR BUTUN BOSHQARUV ZO’RLIK, INSON QADRINI POYMOL QILISHGA QARATILGAN EDI, KARIMOV MAKTABINI TUGATISHNI UZI BO’LMAYDI.\nякинда мен бир одамга бетгачопарлик килиб каттик дилини огритган эдим уша кундан бери пушаймон булиб узимни куйгани жой тополмай юрардим. бугун туш курибман. туш элчи дейишади. тушимда эшитганим канчалик рост ёки ёлгон буни худо билади. тушимда бир одам менга шундай сузларни айтди: “Сен дилини огритган одамни аждодлари Зайнаб онамизга бориб такалади.Зайнаб Пайгамбаримизнинг кизлари. Сен у кишини дилини огритиш билан Пайгамбарни дилини огритган буласан. кечирим сура” деган бир овоз келди холос. Рости уйгониб каттик хайрон булдим. Пайгамбаримизни кизларини отини Зайнаб эканлигини хам аник тиник билмасдим. Мен шу инсондан мени кечиришини сурайман ва уз шажарасини обдон сураб суриштиришини сураб коламан. Балким ростдан хам бу киши сайидлар авлодидандир?\nМуҳсин Муҳиддинов says:\nИсмат Хушевнинг гапларига тўла қўшиламан. Раҳбарларимиз жудаям саводсиз ва малакасиз, бунинг устига қўпол ва маданиятсиз. Шавкат Мирзиёевнинг уларга бўлган муносабатини жуда ишонарли таҳлил қилган ва тўғри баҳолаган. Намоз Нормўмин филдан пашша ясаб, ҳамма айбни Мирзиёевга қўйишга устаси фаранг. Ҳамма айб Каримов яратиб кетган тизимда эканини билмайдими? Мирзиёев бу тизимни тўғрилаш учун жон куйдириб ётибди. Исмат Хушев уни тўғри тушунган ва тўғри фикрлар айтган.\nИсмат ока ШАРХИМИЗНИ учириб ташлабди наилож…призидент булишга арзийди деган гапимиз ёкмабди шекилли.\nОми халкга бир бурда нон бир коса кайнок сув булса булди деганларидек\nбизагаям призидент булди нима ю булмади нима?аввалгиси барака топкур деб хаммани ясаб кетди.\nбуниси халк эртага мандан сураса нима дейман?деган чиройли гап килиб куяпти.нахот узбекда халк хам бирор нарсани хал килармикана???нахот призидент халк билан хисоблашса я???накадар бетакрор гаплар а!!\nИсмат ака. Ҳар куни ёзганларингизни кутиб юраман. Бир кунда беш олти, баъзан ўн мартагача кираман. Ўзбекистонда ҳаёт жуда зерикарли. Ишга борамиз ва уйга қайтамиз. Бошқа борадиган жой йўқ. Ёшлар Иттифоқи қилиш керак бўлган ишлар тиқилиб ётибди. Улар эса бир бирига мукофот ва медал тарқатиш билан банд. Ёшлар Мирзиёев тарафида, жумладан мен ҳам. Лекин Мирзиёев бир хил гапиради, раҳбарларимиз бошқа хил. Ҳаётимизда ўзгариш бўлиши керак Мирзиёевга ишониш учун. Шу ўзгаришни кўрмаяпмиз. Улуғбек Ҳайдаров билан Отабек Тошевнинг мақоласини эълон қилибсиз. Рости, Улуғбек акага кўпроқ қўшилгим келди. Мана бугун эса сиз билан Нормўмин аканинг мақолалари берилибди. Сизни яхши кўраман, лекин Нормўмин акага кўпроқ қўшилгим келди, нима қилай. Ўзбекистонга қачон келасиз. Қачон бизни бу зулматдан озод қиласиз…\n(Замиранинг шахсий мактуби қисқартириб берилди)\nИсмат ака. Гапларингизга тўла тўкис қўшиламан. Лекин Улуғбек аканинг ҳам гапларида жон бор. Айниқса ашулага солиб айтгани менга жуда ёқди. Нега ўзбекистон газеталари ҳам сизга ўхшаб шунақа икки фикрларни беролмайди. Яхшиям сизнинг сайтингиз бор экан, ўқиб маза қилади одам. Бошқа ўқийдиган сайт ҳам, мақола ҳам йўқ ҳисоби. Озодлик бор, ББС бор, сизнинг сайтингиз бор. Тамом. Кун.ўз изларингиздан доришга ҳаракат қиляпти. Бошқалари қўрқади. Сиз барибир зўрсиз, ака. Чарчаманг.\nPREZIDENT XAQ YOLDAN BORMOQDA\nХАЛК ШАВКАТ МИРЗИЕЕВНИ КУЛЛАБ КУВВАТЛАЙДИ…КЕРАК БУЛСА ЖОН БЕРАДИ.\nТуркияда истиқомат қилувчи узини ўзбек мухолифати фаоли, “Туркистонликлар Жамияти”и Раиси ўринбосари Номоз Нормумин деб “Дунё ўзбеклари”га макола йўллаган инсон Президентимиз Шавкат Мирзиёевни Фаргонадаги нуткини тинглаб , … “ўз сиёсатини фош қилди”, деб хулоса қилди деб битибди.\nНомоз Нормумин курган видеони мен хам курдим. Халк хам курди. Ким нима деса десинки, мен ва мен катори ешлар ва колаверса халкимищ Президент Шавкат Мирзиеев билан биргадир.\nЧет элдаги мухолифат деб узини атаетган Номоз Нормуминга ухшаганлар нега хар нарсадан емонлик кидирадилар. Бирон марта мамлакатимизга ердам бериш учун бирон маслахат бераолмаганлар тирнок тагидан кир кидирадилар.\n27 йилги тузумдан сунг мамлакатда узгариш тез булади дейиш бу мумкин эмасди. Лекин Президентимиз киска фурсат ичида куп ишларни амалга оширдилар. Исмат Хушевни маколасига бир назар ташланглар кандай сиесий давлат мерос колганини тушунасиз.\n“…Яшириб нима қилдик: Ўзбекистонда 27 йилдан бўён раҳбарликка асосан таниш билиш, ошна оғайни ва порахўрлик туфайли эришилди.\nБунинг оқибатида халқ ва ҳукумат, миллат ва давлат орасида каттакон жарлик пайдо бўлди. Одамлар – бир тараф, “окам”лар – бир тараф бўлиб, жамият иккига бўлинди ва алал оқибат таназзулга юз тутди. Одамларнинг дардига қулоқ тутиш, уларни тинглаш унутилди. Раҳбар бўлган одамнинг оёғи ердан узилиб, осмону фалакка кўтарилиб кетадиган, ўзини шу даражага чиқарганларни эса – оёғи билан кўрсатадиган бўлиб қолди.Биз бир умр мақтаб ва кўр кўрона улуғлаб келган Ислом Каримовдан Шавкат Мирзиёевга ана шундай емирилган ва чириган сиёсат, ер ости бойликлари талон тарож қилинган – хазинаси бўм бўш давлат, ёлғон ва кўзбуямачиликка асосланган жамият, саводсиз ва ижодсиз арбобларга тўла салтанат, тутуриқ ва нутқсиз мулозимлардан иборат – онги тор ва руҳи хор раҳбарият меърос бўлиб қолди…”\nКани айтингчи 27 йил давомида эришган еки эришаолмаган натижаларимизни 1 йилда талаб килиш тугримикан?\nИлгар. Хокимлар 5 йилга тайинланарди. Сал таниши яхши булса яна 5 йил даврон сурарди. Хокимнинг яна кайта хоким булиши уни узи рахбарлик килган худуддаги ишига еки халкига килган хизматига караб бахо берилмасди. Хокимнинг ” тепадаги окаларига” килган мархаматига караларди. Энди булса, хоким халк учун жамият учун худуди учун бирон иш килмадими еки килаолмаяптими халкни дардини тингламаяптими ахолини огирини енгил килмаяптими кутуиш дархол ишдан олиниб бошка янги иктидорли хоким тайинланмокда. Бу эса айни халкни юрагидаги иш булмокда.\nАлбатта мени езганларимни укиб жуда олиб кочдида. Рахбарларга екиш учун дейдиганлар топилади.\nКим нима деса десинки мен бор гапларни езмокдаман.\nМавзудан чалгимайда сузимни давом этай. Битта Номоз Нормуминни гапи билан хулосани чикариш тугри эмас.\nЧет элда яшаетган узини мухолифат деб атаетганларга бир гапим бор . Узбекистон 27 йилдан сунг энди ошкораликка кадам куймокда.. Чет эл мамлакатларидан инвесторлар окими келмокда. Дуне Мамлакатимизга шахсан Президентимизга уларни сиесатига ишониб келишмокда. Кулингиздан келса мамлакатимиз ривожига хисса кушинг. Кулингиздан ердам бериш келмаса, халакит берманг…\nХар хил чалгитувчи маколаларни езманг. Езинг аммо тугри керакли халкка юртга фойдали булсагина езинг.\nХалкни ичида куп юраман. У\nФаргонадаги Президентни суз га кайтсак. Тугрида качонгача давлатни ойлигиниолиб давлат берган машиналарда юриб давлат берган имтиезлардан фойдаланиб юрадию дангиллама уйлар курадию халкни бир корига ярамайди.\nАхмаджон Одилов деган инсонни купчилик жуда яхши билади. Якинда казо килдилар. Яратган мархаматига олган булсин.\nАхмаджон Одилов хакида унинг. Эл юрт ватан учун килган ишлари борасида айтиб утирмайман. Буни хамма яхши билади.\nАхмаджон Одилов халкимиз учун шундай васият колдирган. Номоз Нормумин кабиларга кайта кайта укиб чикишларини тавсия килардим.\nТаниқли жамоат арбоби Аҳмаджон Одиловнинг ўлимидан бироз аввал Ўзбекистон президенти Шавкат Мирзиёев ҳақида ўз фикрларини билдириб ўтган.\nБу сузлар бекорга айтилмаган.\nМен ва мен каби халкимиз Президентимизга ишонамиз.\nМамлакатимиз етук мамлакатлар каторига кушилишига ишонамиз.\nАзизлар сизлардан илтимосим хар нарсадан емонлик кидирманглар. Хали хаммаси яхши булади. Барчамиз бирга мамлакатимиз ривожига уз хиссамизни кушайлик…\nИСМАТ ХУШЕВГА СНБ чилардан таклиф булгани каби яъни Мирзиевни имиджини-обрусини кутариб бериш илтимос килинган булиши хам эхтимолдан холи эмас.\nЧунки асли Мирзиев ноконуний призидент булиб олди.\n32 миллионлик узбекдан Мирзиевдан бошка призидент чикмас эдими?\nИсмат Хушев призидент булса булар эди. бошкарувни билади, сиёсатни казонида кайнаб пишганди. халкни бир чиройли бошкариши мумкин эди.\nУзбекларни хаёлида Каримовсиз яшаб мумкин эмас яъни Каримов булмаса эртага афгондан толиб БОСТИРИБ келадигандек тасаввур бор эди.\nэнди Мирзиев зулмни бошлади.\nхалк яна Исмат Хушевдан бошлаб Мирзиевни алкаб макташга тушди…\n220ТАНИ 500ДА КИЛАМИЗ КЕЙИН 500ТАНИ 1000ТА КИЛИМИЗ УРА!\n12/01/2017 at 6:15 AM\nбИЗДА БИР МАКОЛ БОР: “КУШ УЯСИДА КУРГАНИНИ КИЛАДИ!”\nИсмат ака! Куп хаёлпараст булиб кетаверасизда! Хокимлар қуполлик ва баджахлликни кимдандур кураяпти ва урганаяпти,уларга қандай муомила қилишса,худди шуни ахолига курсатишмоқда! Ур,қир узидан узи булмаяпти да! Қайси бир мулозим қуполлиги учун жазо олди? Ахоли худди қулдек қисиб утирибди,мулозимлар эса суккани сукиб,ургани уриб келмоқда! Хаётми бу? Концлагерь бу!


Тошкентдаги “Илҳом” театрида ўттиз биринчи мавсум очилди - Фарғона.Ру ахборот агентлиги\n20:03 msk, 12 Июль 2020\n12.09.2006 19:39 msk\nСаккизинчи сентябрь куни пойтахтдаги “Илҳом” театрида навбатдаги театр-кўргазма мавсуми очилди. Ўша куни театр фақат VIP-меҳмонларни – театр ҳомийлари ва Дўстлар клуби аъзоларини қабул қилди. Мавсумнинг анъанавий очилиши эса эртасига, шанба куни бўлиб ўтди. Тақдимот дастури томошабинлар келаётган мавсумда кўра оладиган спектакллардан парчаларни, “Илҳом” Москвада, Венада, Лондонда” ҳужжатли фильми намойишини, “Омнибус” замонавий мусиқа ансамблининг янги концерт дастури ҳамда тошкентлик фоторассом Эрнест Қуртвелиевнинг шахсий кўргазмаси билан таништиришни ўз ичига олганди.\nЭсхилнинг “Орестея” трилогиясини тошкентлик томошабин 2007 йилнинг май ойида кўра олади. Театрнинг ёш актерлари томонидан тақдим этилган кичкина кўринишдан маълум бўлдики, бўлажак спектаклда новаторлик кам: классик матн бу каби пьесалар учун анъанавий тарзда – узундан-узоқ ва пафос билан ўқилади. Бунда фақат саҳна безаклари янгиликдай кўринади, холос. Аммо театр раҳбари Марк Вайл томонидан билдирилганидек, “Орестея” беш соатдан кам давом этмаслиги ҳисобга олинса, шахсан мен спектаклга келадиган томошабинларнинг бунга сабр қилиб ўтиришларига шубҳа қилиб қолдим.\nЭрнест Қуртвелиев кўргазмасидан олинган фото\nБошқа бир премьера – ўтган асрнинг 20-йиллари бошларида Туркистонга келиб, мусулмончиликни қабул қилиб, ўзини Уста Мўмин атаган атоқли рус рассоми Александр Николаев ижоди ҳақида ҳикоя қилувчи “Анор билан зикр” мультимедияли лойиҳа қизиқроқ бўлади шекилли. Ушбу спектаклда театрнинг етакчи актерлари томонидан ҳикоя қилинувчи Уста Мўмин ҳаёти ҳақидаги воқеалар америкалик хореограф Дэвид Руссив саҳналаштирган Боч мусиқаси ва рақси фонида кечади. Томошабинлар, айниқса аёллар бу спектаклни кўргач, “Бу ҳақиқатан ҳам чинакам санъат”, десалар керак.\nЎн беш дақиқали “Илҳом” Москвада, Венада, Лондонда” фильмида театр ўтган ёзда бўлган шаҳарлар бўйлаб саёҳат ҳақида сўз боради. Умуман олганда, бунда ғайриоддий ҳеч нарса йўқ: Европа шаҳарлари манзаралари, саёҳат мобайнида тақдим этилган спектакллардан парчалар ва томошабинларнинг ҳайрат аралаш мақтовлари.\nМавсумнинг очилиш куни томошабинларга А. Қодирийнинг “Оппоқ оқ қора лайлак” спектакли билан DVD ҳам тақдим этилди, театр мухлисларига эса театрнинг етакчи актерларидан бири, ҳозирда “Москвада шахсий ҳаётини йўлга қўйган” Бернар Назармухамедов гастролдан қайтмагани, ушбу спектаклдаги бош роллардан бирини эса ёш актер Саид Худойбергенов ўйнаши маълум бўлди.\nУмуман олганда, янги театр мавсуми тақдимотида томошабинлар анча қизиқарли нарсаларни кўролдилар. Тошкентлик машҳур фоторассом Эрнест Қуртвелиевнинг театр фойесида яқинда очилган янги шахсий кўргазмаси ҳам уларнинг эътиборидан четда қолмади. “Шарқона чизгилар” номли кўргазма ўз ичига 40 фотосуратни олади.\nФотосуратчи портрет ва «гламур», репортаж ва бадиий чизги, натюрморт ва фотоочерк каби турли жанрларга қўл уриб кўрган. Уларнинг қарийб ҳаммаси Шарқ мавзусига бағишланган: бу ерда тарих ва меъморчилик обидаларининг суратлари ҳам, миллий кийимдаги шарқ аёлларининг расмлари ҳам, кундалик турмуш ашёларининг суратлари ҳам бор.\n“Шарқона чизгилар” Қуртвелиевнинг “Илҳом” янги мавсумидаги сўнгги кўргазмаси эмас: декабрь ойида фотосанъат иштиёқмандлари Эрнестнинг “Миллий ўйинлар”, “Бақтрияга саёҳат” ва бошқа ишларни ўз ичига олган шахсий кўргазмасига ташриф буюришлари мумкин бўлади.\n“Илҳом”даги кеча. “Фарғона.Ру АА” фотоси\nЯнги мавсум тақдимоти якунлангач, томошабинларга театрда анъанавий тарзда йилига икки-уч маротаба ўтказиладиган “Ilkhom Party” сэйшнида иштирок этиш таклиф этилди. Одатда, бундай кечаларга республикада машҳур бўлган рок-гуруҳлар таклиф қиладилар ва унда ёшлар “ёзилиб” кўнгилхушлик қиладилар. “Ilkhom Party”нинг Тошкентда ўтадиган рок-концертлардан фарқи овознинг сифатлилиги бўлиб ҳисобланади. Бу сафар рок ишқибозларини “Skenb”, “Крилья Оригами” ва “Трезвие мысли” каби гуруҳлар ўз қўшиқлари билан хушнуд этдилар.


23 май, соат 00:30\n13.Клаудио Браво (Д)\nЖорди Альба (97)\n31.Давид Сориа (Д)\n' Испания қироли "Барселона" сардори Андрес Иньестага Кубокни топширди\n120+4' Ўйин якунланди. "Барселона" - Испания қироли кубоги соҳиби! "Кўк-анорранглилар" мухлисларини табриклаймиз!\n120+2' ГООООООЛ! Неймар, 2:0! Мессининг узатмасидан кейин бразилиялик ҳужумчи бирга бир вазиятда дарвозани ишғол қилди!\n120+1' Каррису кетма-кет иккита сариқ карточка олди. Дастлаб хавфли ўйин учун, иккинчиси ҳакамга кескин эътироз билдиргани учун\n120' Қўшимча бўлимга 4 дақиқа қўшилди\n120' "Барселона"да яна битта ўзгариш бор экан. Жорди Альба ўрнига Сержио Роберто тушди\n119' Вуууҳ! Қарши ҳужумда Месси Бускетсни бирга бир вазиятга чиқарадиган узатма берди. Марказий ҳимоячи тўпни қайтариб қолди\n118' Вууууҳ! Иньеста чап қанотдан узатма берди ва Неймар 6 метрлардан бош билан зарба берди. Серхио Рико тўпни эгаллаб олди\n114' Кевин Гамейро огоҳлантириш олди\n113' Эскудеро ўнг қанотдан узатма берди. Тер Штеген тўпни эгаллади\n112' Ўйин давом этади\n111' Лайнсменлардан бирига тиббий ёрдам кўрсатилмоқда\n110' Кокенинг олис масофадан зарбасини Тер Штеген эгаллади\n109' Жарима майдончасига чап томондан кирган Неймарга узатма берилди. Ҳужумчи йиқилиб тушди\n107' Эҳҳҳ, Неймар! Каталонияликлар қарши ҳужумда 4га 4 чиқиб боришди. Неймар ҳимоячини алдаб, ўзи жарима майдончаси киришга қарор қилди ва тўпни йўқотди\n106' "Севилья"да ўзгариш бўлди. Иборра ўрнига Льоренте тушди\n106' Тўртинчи бўлим бошланди\n' Бу 15 дақиқаликда "Барселона" устунликка эридшди ва ҳисобда олдинга чиқиб олди\n105+1' Қўшимча бўлимларнинг дастлабкиси якунига етди.\n105' ВУУУҲ! Алвес олис масофадан хавфли зарба йўллади. Рико қайтарди. Альбанинг зарбасини ҳимоячи қайтарди!\n104' ВУУУУҲ! Рико "Севилья"ни иккинчи голдан қутқарди! Неймар жарима тўпини етказди. Пике 5 метрдан бош билан зарба берди. Рико тўпни дарвоза устидан кўтариб юборди\n104' Эскудеро ҳам огоҳлантириш олди. У Мессини тепиб йиқитди\n103' Вуууҳ! Месси жарима майдончаси бурчагидан белгиланган жарима зарбаси яқин бурчак томон тепди. Рико зарбани қайтарди\n102' Коноплянка сариқ карточка олди. У жарима майдончаси кираётган Мессини қўлидан тортиб қолди\n100' Чап қанотдан Коноплянкага нисбатан фол ишлатилди. Евгенийнинг ўзи тўпни ўйинга киритди. Тўпни эгаллаган "Барселона" футболчилари қарши ҳужумга ўтишди. Месси олис масофадан "парашют" зарба билан тўпни дарвозабоннинг устидан туширишга ҳаракат қилди. Тўп юқоридан ўтиб кетди\n99' Коноплянка бурчак тўпини ўйинга киритди. Пике тўпни қайтаришга муваффақ бўлди\n97' ГОООООООЛ! Жорди Альба, 1:0! Олис масофадан Месси узатма берди. Ҳимоячи чап қанотдан етиб келди ва дарвозабон майдончаси бурчагидан унчалик кучли бўлмаган зарба берди. Тўп олис устун ёнидан тўрга тушди!\n96' Вуууууҳ! Чап қанотдан етказилган узатмани Гамейро "Барса" жарима майдончаси ичида қабул қилди ва зарба берди. Тўп йўлига Пике ғов бўлди!\n93' Бурчакдан етказилган узатмани Пике бош билан дарвозабон майдончасига қайтарди. Ҳимоячилар тўпни қайтаришди\n93' Месси етказган узатмани ҳимоячилар қайтаришди. Алвеснинг узатмасиддан кейин бурчак тўпи ишланди\n90+2' Криховяк сариқ карточка олди. У Неймарни йиқитди\n91' Қўшимча бўлимларнинг дастлабкиси бошланди\n' Асосий вақт ва қўшимча бўлимлар оралиғида 5 дақиқа дам берилади. Танаффус якунига етиб бормоқда. Мураббийлар футболчиларга кўрсатмалар бермоқда\n90+5' Асосий вақт якунига етди. Қўшимча бўлимлар. Ҳамон ҳисоб очилмаган\n90+5' Иборра Тер Штегенга зарба бериб юборди. Сариқ карточка\n90+4' "Барселона" кетма-кет иккинчи марта бурчак тўпини ўйинга киритди. Матьё бош билан зарба берди. Рико тўпни эгаллади\n90+3' Мессининг зарбасини Рико дарвоза юқорисига кўтариб юборди!\n90+2' Эвер Банегага тўғридан тўғри қизил карточка! Мессининг узатмасидан кейин Неймар бирга бир вазиятга чиқаётганида бразилиялик ҳужумчини ортдан тепиб йиқитди. Жарима майдончаси чизиғи устидан жарима зарабси тепилади\n90' Иккинич бўлимга 5 дақиқа қўшилди\n89' "Барселона"нинг бирданига уч футболчиси сариқ карточка олди. Неймар симуляция учун, Рафинья ва Алвес ҳакам билан тортишгани учун\n87' Жорди Альба сариқ карточка олди. Бироз аввал эса "Севилья" жарима майдончаси тақшарисида Неймар чалиб йиқитилди. Ҳакам негадир фол белгиламади\n84' Вуууҳ! Ўнг қанотдан узатма берилди. Тўп учун курашда Витоло ва Пике баравар йиқилди. "Севилья" футболчилари пенальти сўрашди. Ҳакам ўйинни давом эттириш кераклигини кўрсатди\n81' Коке "Барса" жарима майдончаси ичида чалқанча услубда зарба бераётганида тўпни қайтараётган Иньестага нисбатан хавфли ўйин қилди\n80' "Севилья"да ўзгариш: Мариано ўрнига Евгений Коноплянка тушди\n79' Вууҳ! Пике жарима майдончасига кириб келиб зарба берган Витолонинг зарбасини қайтарди\n79' Қарши ҳужумда Месси олдинга ўтаётган Матьёга узатма берди. Ҳимоячилар хавфни бартараф этишди\n77' Лионель Мессининг жаримадан йўллаган зарбасини Рико эгаллаб олди\n75' Витоло огоҳлантириш олди. Ўзидан ўтиб кетаётган Иньестани чалиб йиқитди. Дарвозагача 27 метрлар\n74' Альба офсайдда қолди\n73' Одил Рами сариқ карточка олди. Неймарнинг оёғига хавфли ташланди\n71' "Барселона" тўпни назорат қилиб ўтирмаяпти. Тезда рақибга топширмоқда\n69' Ўнг қанотда белгиланган жарима тўпини Месси дарвоза яқинига етказди. Серхио Рико тўпни эгаллаб олди\n66' Бурчак тўпи ҳам хавфли чиқди. "Барса" қийинчилик билан хавфни бартараф этди\n65' ВУУУУҲ! Ўнг қанотдан етказилган узатмани каталонияликлар қайтаришди. Криховяк 14 метрлардан зарба берди. Тўп Бускетснинг оёғига тегиб, устун ёнидан ўтиб кетди!\n64' "Севилья" футболчилари жарима майдончаси ичида "девор" ўйнашга ҳаракат қилишди. Пике тўпни эгаллаб олишга муваффақ бўлди\n63' Қарши ҳужумда Месси Неймарни яккама-якка вазиятга чиқарди, аммо офсайд\n62' Андалусияликлар кўпроқ ҳужум ташки қилишмоқда. "Барса" ҳимояланишга мажбур бўлмоқда\n59' Банега юқоридан узатма берди. Тер Штеген тўпни эгаллади\n58' "Барселона" бурчак тўпини ўйинга киритди. Ҳимоячилар тўпни эгаллаб олишди\n57' "Барса"да мажбурий ўзгариш: Луис Суарес майдонни тарк этди. Унинг ўрнига Рафинья майдонга тушди\n55' Луис Суарес ҳам оёғини ушлаб ётибди. У ўйинни давом эттира олмайдиганга ўхшамоқда\n53' Месси олис устун томонда очилаётган Альбага узатма берди. Ҳимоячи тўпни дарвозабон майдончасига қайтарди. Каррису ва Месси ҳаводаги тўп учун курашда тўқнашиб кетишди\n52' Андалусияликлар бугун Мессига нисбатан жуда кўп фол ишлатишмоқда\n50' ВУУУУҲ! Банега кутилмаганда жарима майдончаси ташқарисидан зарба йўллади. Тўп Пикенинг оёғидан ўз йўналишини бироз ўзгартирди ва устунга тегиб қайтди!\n49' Иккинчи бўлимда "Севилья" тўпни назорат қилмоқда\n47' Иньеста аниқ узатма билан Неймарни бирга бир вазиятга чиқариб юборди. Лайнсмен офсайд қайд этиб, хатога йўл қўйди\n' Биринчи бўлим статистикаси: тўп назорати: 62%-38%, зарбалар: 5:4, аниқ зарбалар: 0-2, бурчак тўплари: 6-2; Четлатиш: 1-0\n45+2' Биринчи бўлим якунланди. Танаффус. Ҳозирча ҳисоб очилмади\n45+1' Вуууҳ! Неймар "Севилья" жарима майдончаси ичида икки ҳимоячини алдаб ўтиб кетди ва Мессига узатма берди. Леонинг зарбаси ҳимоячига тегиб, майдонни тарк этди\n44' Вууҳ! Ракитич бурчакдан етказилган узатмага Пике дарвозабон майдончаси чизиғи устида бош билан зарба берди. Тўп дарвоза устидан ўтиб кетди\n43' Сўнгги "Барса" сафида майдондан четлатилган футболчи Маскерано бўлган экан. У октябрь ойида "Эйбар"га қарши ўйинда қизил карточка олганди\n42' Шундоқ ҳам яхши ўйнаётган "Севилья" рақиб бир киши кам бўлиб қолганидан кейин ўзини янада ишончлироқ ҳис қилмоқда\n40' Бускетс марказий ҳимояга қайтиб ўйнамоқда\n38' Вууууҳ! Эвер Банега йўллаган зарбани Тер Штеген тўсин юқорисига кўтариб юборди!\n36' Вуууҳ! Маскеранога тўғридан-тўғри қизил карточка! У бирга бир вазиятга чиқиб бораётган Гамейрони тортиб йиқитди. Жарима майдончаси ярим айланаси ичидан жарима зарбаси тепилади!\n35' "Барса" чиройли ҳужум орқали "Севилья" жарима майдончасига кириб келди. Аммо сўнгги паллада Иньеста на зарба берди, на аниқ узатма. Тўп майдонни тарк этди\n34' Ўйин майдон марказида кечмоқда\n30' Каталонияликлар бурчак тўпини ўйинга киритишди. Ракитич етказган узатмани ҳимоячилар қайтаришди. Алвес тўпни эгаллади ва 25 метрлардан зарба йўллади. Тўп устун ёнидан ўтиб кетди\n28' Андалусиялик ўйинни майдон марказига суришга муваффақ бўлишди\n26' Месси 11 метрли нуқта устида узатма берди. Суарес тўпга ета олмади\n25' "Севилья"нинг ҳужуми пайтида Криховяк жарима майдончаси чизиғи устидан зарба берди. Тўпга интилган Гамейро офсайдда қолганди\n22' Месси бурчакдан тўпни дарвозага айлантирди. Рико мушт билан тўпни уриб юборди\n20' "Севилья" ҳимояда ётаётгани йўқ. Имкон бўлиши билан олдинга ўтмоқда\n19' Месси ўнг қанотда белгиланган жарима тўпини рақиб жарима майдончасига етказди. Суарес офсайдда қолган деб топилди\n17' Вууууҳ! Витоло ўнг қанотда Альбадан ўтиб кетиб, дарвозабон майдончасига яқинлашди ва орқароқда очилган Кокега узатма берди. Кокенинг зарбаси қовушмади. Тўп дарвозага эмас, ён томонга кетиб қолди\n16' Бир вазиятда Иньеста ва Неймар Зидан финтини ишшга солишди. Бурчак тўпи ишланди. Бурчакдан узатмага футболчилар ета олишмади\n14' "Севилья" бурчак тўпини ўйинга киритди. Бош билан берилган зарба ноаниқ чиқди\n12' "Барселона" бурчак тўпини ўйинга киритди. ХАвфли вазият юзага келмади\n8' ВУУУУҲ! Иньестанинг ажойиб узатмасидан кейин Суарес жарима майдончасига кирди ва 15 метрдан зарба йўллади. Тўп устун ёнидан ўтиб кетди\n5' Неймар жарима майдончаси ичида Месси билан "девор" ўйнаб, рақиб дарвозабон майдончасига киришга уринди, ҳимоячи тўпни тўхтатиб қолди\n4' Тўп назорати "Барса"да. Томонлар ҳали эътиборга молик ҳужум ташкил қила олганича йўқ\n' Ушбу мавсумда жамоалари биттадан совринни қўлга киритишга улгуришди. "Барселона" Испания чемпионлигини, "Севилья" Европа лигасини қўлга киритишди. Бугунги ўйинда ғалаба қозонган жамоа учун бу мавсумдаги иккинчи совринга айланади\n' "Барселона" ва "Севилья" жамоалари Мадриддаги "Висенте Кальдерон" стадионига чиқиб келишди. Испания мадҳияси янграмоқда\n' Испания қироли кубоги финал баҳсини биз билан кузатиб боришга таклиф этамиз\n' Хайрли оқшом, қадрли футбол мухлислари!


Asian Fight жангчи Маҳмуд Муродовга бир тийин ҳам бермади » Ўзбекистон янгиликлари – Zamin.uz\n, 13 2020, 10:44\nAsian Fight жангчи Маҳмуд Муродовга бир тийин ҳам бермади\n15 сен, 18:05 6 704 Жамият\nТошкент мезбонлик қилган Asian Fight турнирида жанг қилган ва озарбайжонлик рақибини нокаутга учратган ўзбекистонлик Маҳмуд Муродов Бухородаги болалар уйига ташриф буюрди ва хайрия қилди. Бу ҳақда спортчининг Instagram саҳифасига таяниб daryo.uz маълумот берди.\nАввалроқ Маҳмуд Муродов Asian Fight турниридан оладиган гонорарини меҳрибонлик уйига тақдим этиши ҳақида айтиб ўтганди. Бироқ мусобақа ташкилотчилари унга бир тийин ҳам бермагани маълум бўлди. Бунгача ташкилотчилик қониқарсиз кўринишда бўлгани ҳақида мақолалар чоп этилганди.\nБугун ваъдамга биноан Бухородаги болалар уйига келдим. Чунки Asian Fight турниридан олган гонораримни болалар уйига хайрия қилишни ваъда қилгандим. Мен доимо сўзимда тураман.\nБолакайларга ёрдам бериш имкониятим борлигидан хурсандман. Улар чиндан ҳам ғамхўрлигимиз ва эътиборимизга муҳтождирлар. Мен Asian Fight учун бир тийин ҳам олганим йўқ. Лекин, ваъдамни бажардим. Бу каби ишларни яна узоқ йиллар давомида қилмоқчиман.\nАгар кимдир кўмакка муҳтож бўлса, уларга ёрдам бериш керак, менга шундай ўргатишган.\nСавоб иш қилсанг, Худо сенга икки баробар қилиб қайтаради. Менда ҳам шундай бўлди. Мен муҳтожларга ёрдам беришга ҳаракат қилдим, Худо эса мени янада кўпроқ мукофотлади.\nБу билан мақтанмоқчи эмасман. Орамизда шундай ишларни қила оладиганлар етарлича. Шунчаки, ишонинг, болалар кўзидаги қувончни кўрсам, кучимга куч қўшилади. Уларга нисбатан бефарқ бўлманг, савоб иш қилинг.\n“Аллоҳ” каломи битилган мўъжиза "Меҳрибонлик уйи"да парваришланмоқда 17 фев, 21:39\nСтивен Сигал Uzmobile’ни ҳам чув туширдими? 13 сен, 16:03\nЦукерберг кутилмаганда оҳайолик оддий оила даврасида меҳмон бўлди 01 мая, 00:12\nМаҳмуд Муродов Маданият вазирлигининг илк раҳбари бўлди 24 фев, 16:17\nЛола Каримова-Тилляева келажакдаги режалари ҳақида айтиб ўтди 25 ноя, 23:10\nЛола Каримова-Тиллаева Global Gift фонди мукофоти билан тақдирланди 15 мая, 23:02\nДунёдаги вазият: Россия ўлимлар сони бўйича ўнликка кирмоқда, АҚШда янги антирекорд 13 июл, 10:18 1\nДепутат Мақсуда Ворисова карантин чоралари кучайтирилишида фуқароларни айблади 13 июл, 09:55 27\nҲуқуқшунос: «Жарқўрғон воқеаси қаҳрамонлари кечирим билан қутулмаслиги керак» 13 июл, 08:48 233